Downloaded from YTS.MX
- นี่มันบริการครบวงจร - ต้องให้ดีที่สุดเสมอ
Official YIFY movies site: YTS.MX
สังคมมองว่าคุณคืออาชญากร
คุณคิดยังไงครับ
ผมไม่สนที่ถูกมองเป็นอาชญากรนะ
มันยากนะ คือผมก่ออาชญากรรมมาทั้งชีวิต
- ต้มตุ๋นอะไรแบบนั้น - เป็นนักต้มตุ๋นเหรอ
ใช่ นักต้มตุ๋น
ผมแค่คิดว่าอะไรๆ มันเปลี่ยนไป
การจะทำงานหนักแล้วเก็บเงินซื้อบ้าน มันไม่ได้ง่ายขนาดนั้น
สมัยนี้คุณต้องหาช่องโหว่ของระบบให้เจอ
นั่นคือความฝันอเมริกันในสมัยใหม่
แล้วคุณทำเงินได้ทั้งหมดเท่าไร
ตามเอกสารก็ 32 ล้าน
แต่ความจริงเราทำได้สองสามร้อยล้าน
เงินดีนะ
ใช่ ก็ตระกูลทราปานีไง
คุณจะทำอีกไหม
ผมย้อนกลับไปคิดเสมอว่า ถ้าผมรู้ตัวดีว่า
ตัวเองจะทำเงินได้ 30 ล้าน จากเรื่องผิดกฎหมาย ผมจะทำหรือไม่ทำ
(สองผู้ก่อตั้งโครงการสกุลเงินเสมือน เซ็นทรา ที่มีมูลค่า 32 ล้านดอลลาร์ถูกจับกุม)
ผมก็เอนไปทางคิดจะเสี่ยงดูนะ
(คริปโตลวง)
ตอนนั้นผมทำงานให้นิวยอร์กไทมส์ กำลังทำข่าวเกี่ยวกับคริปโตเคอร์เรนซี
ผมเป็นคนเดียวในบริษัทที่จริงจังกับเรื่องนี้
(นาธาเนียล พ็อปเปอร์ นักข่าวนิวยอร์กไทมส์)
บรรณาธิการส่วนใหญ่ในฝ่ายข่าว มองว่าเรื่องนี้เป็นเรื่องตลก
ผมต้องเป็นคนไปบอกว่า
"เรื่องนี้มันจริงจัง และสมควรได้รับการทำข่าวอยู่นะ"
ผู้คนที่สนใจเรื่องบิตคอยน์ ก็สนใจเรื่องบิตคอยน์มากจริงๆ
ผมเชื่อในบิตคอยน์ ผมศรัทธาในบิตคอยน์ ผมบูชาบิตคอยน์
ที่จริงผมก็เริ่มหลงเสน่ห์มันแล้ว
นี่มันเหมือนทองดิจิทัลเลย
ผมเป็นเศรษฐีบิตคอยน์เงินล้านของแท้แล้ว
พวกคุณไม่รู้หรอกว่ามันมีความหมายกับผมแค่ไหน
มันเข้าถึงบางอย่างในตัวผู้คน
ได้เงิน 64,000 ดอลลาร์ภายในไม่กี่วัน โดยที่ไม่ต้องทำอะไรเลย
แล้วในช่วงกลางปี 2017
ก็เกิดกระแสการเสนอเหรียญเริ่มต้นขึ้น
ทุกๆ วันจะมีโครงการใหม่ผุดขึ้น
ซึ่งจะระดมทุนได้หลายสิบล้านดอลลาร์ ภายในชั่วข้ามคืน
มันกลายเป็นปรากฏการณ์ไปเลย
("เซียนหุ้นแห่งวอลล์สตรีต" เตือนเรื่องบิตคอยน์)
ผมเห็นการเสนอเหรียญเริ่มต้น ว่าจะเป็นบิตคอยน์เบอร์สามวันละสามสี่หน
"นี่จะดียิ่งกว่าบิตคอยน์ คุณจะรวยในชั่วข้ามคืน"
กระแสคลั่งบิตคอยน์กำลังปะทุ
อนาคตของระบบการเงิน
เขากลายเป็นเศรษฐีตอนอายุ 24
การเสนอเหรียญเริ่มต้นจะเปลี่ยนโลกนี้ไป
เราจะเขียนประวัติศาสตร์
มันเป็นกระแสคลั่งทางเศรษฐกิจ
ที่ไม่เคยเกิดขึ้นมาก่อน ที่จะมีคริปโตเคอร์เรนซี
มันอาจจะไม่มีอะไรเลยก็ได้ บริษัทไม่ได้มีแรงจูงใจ
ที่จะทำอะไรจริงๆ จังๆ นอกจากการใช้เงิน
ไอซีโอหรือการเสนอเหรียญเริ่มต้นนี้ ทำให้ผู้คนสามารถขาย
และทำการตลาดผลิตภัณฑ์ทางการเงิน โดยไม่ต้องมีบัญชีธนาคาร
มีแต่เรื่องต้มตุ๋นหลอกลวงทั่วทุกสารทิศ
ใครๆ ก็สร้างไอซีโอได้
และทุกคนก็ทำแบบนั้นจริงๆ
(เรย์ ทราปานี)
เซ็นทราคือต้นแบบ ของความผิดพลั้งในคริปโตเคอร์เรนซี
คริปโตเป็นเรื่องใหม่ที่ยังไม่มีใครพบมาก่อน
ไม่มีการควบคุมโดยก.ล.ต.
และเมื่อไหร่ก็ตามที่คุณเจอตลาดแบบนั้นเข้า
คุณแค่ต้องหาทาง สูบประโยชน์จากตลาดนั้นให้สุดทาง
เราไม่รู้อะไรเกี่ยวกับธุรกิจนี้เลย
แต่มันไม่สำคัญเลยสักนิด มันง่ายสุดๆ
เราโกหก เราโกง
และทำเงินได้หลายล้านดอลลาร์
และตอนนี้ผมอาจจะต้องโดนโทษกว่า 100 ปี
ผมอยากเป็นอาชญากรมาตั้งแต่เด็กแล้ว
ไม่เคยแบบ "ผมจะเป็นหมอ" หรือว่า "ผมจะเป็นนักวิทยาศาสตร์"
ถ้าใส่ลงในหนังสือรุ่นได้ ผมคงใส่ว่า "ผมอยากเป็นอาชญากร"
อธิบายได้เลย
แม่ผมเป็นแม่เลี้ยงเดี่ยวที่มีลูกชายสามคน
ผมก็อยากให้พ่อใส่ใจกันบ้าง แต่ไม่เลย
พ่อผมเป็นไอ้ขี้แพ้ตัวจริง จบข่าว
เรย์พยายามอย่างหนักมาตลอด
เขาพยายามทำเหมือนมาจากย่านโหด
ซึ่งเขาไม่ได้มาจากย่านโหดๆ
เขามาจากแอตแลนติกบีช
ที่มีทะเลน่ะ
(แอตแลนติกบีช)
สมัยนั้นพื้นที่แถบนั้น มีคนเสพออกซิคอนตินเต็มหน่วย
เรานี่เป็นขี้ยาขนานแท้เลย
ตอนนั้นผมรักเขา
เรย์เป็นหนึ่งในเพื่อนสนิทคนแรกๆ ของผม
เราเริ่มเล่นยากัน
เราไปเจอเด็กที่ขโมยปึกใบสั่งยามา
เป็นปึกใบสั่งยาที่ถูกขโมยมา
เราเขียนจ่ายยาออกซิคอนติน 120 เม็ด
เอาใบสั่งยานั่นไปที่วอลล์กรีนส์
พวกเขาก็จ่ายยาให้
เวลาทำอะไรสำเร็จแบบนั้น มันรู้สึกดีมากนะครับ
ตื่นเต้นกันใหญ่
เรามีใบสั่งยาเปล่าเป็นปึกๆ รู้เลยว่านี่แหละช่องหาเงินได้ไม่อั้น
ตู้เย็นผมมีแต่ยาเป็นพันๆ เม็ด
แล้วทำเงินได้เท่าไหร่ครับ
วันไหนขายคล่องก็ได้ราว 5,000
ตอนอายุเท่านั้น พอหาเงินได้มาแบบนั้นแล้ว
คุณใช้มันไปกับอะไรครับ
ก็เล่นยาอีก
แค่หาความสนุก
แล้ว…
เรย์ก็เจอตอ
เขาถูกเรียกตรวจ แล้วตำรวจก็เจอขวดยา
มีชื่อเจ้าของยา ซึ่งไม่ใช่ชื่อเขาแน่นอน
ตำรวจถามว่าเขาได้มายังไงแล้วเขาก็แฉผม
รวมทั้งคนอื่นๆ ที่เขียนใบสั่งยานั่น
- จริงเหรอ - ใช่
แล้วพวกคุณเจอปัญหากันไหม
เจอครับ คือผมน่ะเจอ
ผมต้องเข้าๆ ออกๆ ศาลอยู่สองปีได้
แล้วเรย์โดนอะไรบ้าง
ไม่โดนเลย
ทำไมล่ะ
พอคุณเป็นคนคุยกับตำรวจ มันก็ฉลุยแล้ว
ผมเลยเหวอไง ที่เขาสักคำว่า "ภักดี" ไว้ตรงซี่โครง
แต่เขาไม่เคยภักดีกับเพื่อนๆ คนไหนเลย
มันน่าผิดหวังนะที่เขากลายมาเป็นคนแบบนี้
เรย์มันเฮงซวยไง
เซ็กซ์ ยาเสพติด เงิน อะไรก็ตามที่หลั่งเอ็นดอร์ฟิน
ผมยอมทิ้งทุกอย่างไปหาทันทีเลย
(ไมอามี)
ผมมีหัวด้านการหาเงิน อะไรทำนองนั้น
พอเบิร์ตติดต่อหาผมพร้อมไอเดียธุรกิจที่ดูดี
ผมก็สนเลย
ผมรู้จักเรย์ตั้งแต่ป.สาม
เขาหลงใหลเรื่องเงินมาตลอด หมกมุ่นเลยละ
นั่นคือรักแท้ของเขา
นั่นแหละเรย์
เบิร์ตอยู่ในวงการรถมาตลอด เขาเลยรู้จักตลาดดี
และเราคิดเรื่องไมอามี เอ็กโซติกส์ ซึ่งเป็นธุรกิจให้เช่ารถ
รถหรู
โรลส์รอยซ์ ลัมโบร์กีนี
นี่คือการเปลี่ยนผ่านของผม ไปสู่การมีบริษัทที่ถูกกฎหมาย
ผมทำเรื่องฉ้อฉลและเรื่องแบบนี้มาเยอะ
แต่ผมยังไม่รู้จักวงการนี้เท่าไร
แต่เบิร์ตรู้จักคนที่เป็นตัวจริง ซึ่งผมก็รู้จักเขา
เราเลยดึงตัวซอร์บีมา
(ซอร์บี)
(แซม "ซอร์บี" หุ้นส่วนธุรกิจของเรย์)
ซอร์บีเป็นคนที่ผมเกลียดมากตอนม.ปลาย
เขาเป็นเด็กหัวดี
แต่ผมไม่เคยเชื่อใจหรือชอบเขาเลย
เรย์กับซอร์บีไม่เคยเป็นเพื่อนกัน พวกเขาไม่ชอบหน้ากัน
เขาแค่ทำตัวงี่เง่า แบบที่เขาคิดว่าตัวเองเจ๋งสุดๆ
อยากจะเป็นขาโหดแต่พูดจาเนิร์ดขั้นสุด
เขาชื่อกระฉ่อนเรื่องการไปต้มตุ๋น หรือฉ้อโกงคนอื่น
ไม่รู้สิ เขาไม่ใช่คนแบบผม แต่เขาก็ช่วยเสริมทีมแหละ
ผมกับเบิร์ตสานสัมพันธ์เก่ง แล้วก็สามารถที่จะ…
เป็นคนมีเสน่ห์ที่หาทางทำเงินได้
ดังนั้นการมีซอร์บีอยู่ด้วยจึงเป็นประโยชน์มาก
ให้เขาอยู่ในห้องทำงานทั้งวันก็ได้
แต่ละคนก็มีเรื่องถนัดต่างกันไงครับ
คุณต้องหาเงินมาเพื่อลงทุนธุรกิจนี้เท่าไร
คร่าวๆ ก็ประมาณครึ่งล้านดอลลาร์
เรย์โทรมาหาฉันบอกว่า "เราต้องการคนดูแลการเงิน"
(เคอร์รี่ แม่ของเรย์)
เขาเลยไปหาพ่อแม่ฉัน
เขาพูดตลอดว่าจะรวยตั้งแต่พูดเป็นเลยค่ะ
น่าจะได้เชื้อพ่อฉันมา
พ่อฉันเป็นคนดีมาก และคอยดูแลครอบครัวเสมอ
ผมโตมาโดยมีตาเป็นคนเดียว ที่ให้ความรู้สึกเหมือนเป็นพ่อ
เราเรียกเขาว่าป๊อป
(ป๊อป ตาของเรย์)
ภาพรวมแล้วตาผมถือเป็นคนดีนะ
การทำเรื่องผิดกฎหมาย ไม่ได้แปลว่าคุณเป็นคนไม่ดีนี่
ผมมองตาเหมือนเขาเป็น สุดยอดหัวหน้าแก๊งใหญ่ที่สุดเลยละ
เขาหาเลี้ยงครอบครัวเราได้
ผมก็แบบ "ผมก็จะเป็นอาชญากร และหาเลี้ยงครอบครัวด้วย"
ฉันไม่รู้ว่าเขาเคยได้เห็น กระเป๋าใส่เงินแบบฉันไหมนะ
คุณเคยเห็นกระเป๋าเงินเหรอ
ค่ะ
คุณพยายามจะพูดอะไร จะบอกว่าเขาอยู่แก๊งมาเฟียเหรอ
ไม่หรอก ฉันนี่มาเฟียกว่าเขาอีก
บิลทำบางอย่างเกี่ยวกับธุรกิจลิฟต์
ฉันกับบิลไปเยี่ยมเขาที่ฟลอริดา
ได้เจอหุ้นส่วนของเขา
เขาเห็นผมมีความสุข ซึ่งเป็นเรื่องใหญ่สำหรับเขา
พวกเขาเชื่อในตัวผมและพูดว่า
"นี่มันคือโอกาส คิดว่าอะไรจะสำเร็จก็ทำเลย"
บิลยอมทำทุกอย่างเพื่อเรย์ เขาเหมือนพ่อของเรย์
ตาผมเซ็นสัญญากู้เงิน 250,000 ดอลลาร์
โดยเอาบ้านไปจำนอง เป็นสินเชื่อที่อยู่อาศัย
เพื่อให้เงินผมได้ไปตั้งธุรกิจ
เราคว้าโอกาสนั้น และพยายามทำให้มันถูกต้องที่สุด
ธุรกิจนี้ทำกำไรได้ประมาณ 60,000 ต่อเดือน
เราให้บริการเช่ารถกับริก รอสส์ กับทุกคนเลย
ผมกลับบ้าน ซื้อเสื้อผ้าเต็มตู้ มีอพาร์ตเมนต์สวยๆ
รองเท้าแน่นเอี๊ยด ซื้อของดีๆ มาเต็มไปหมด
เป็นช่องหาเงินได้ไม่อั้นอีกแล้ว
ฉันภูมิใจในตัวเขานะ ที่เขาไปได้สวยน่ะ
มันดีมากเลย เราไม่ต้องกังวลแล้ว
และผมก็มีความสุขกับชีวิต จะขับรถคันไหนก็ได้
มันมีช่วงเวลาดีๆ อยู่ ทุกอย่างมันสนุกและก็เพลิดเพลิน
ปัญหาคือค่าใช้จ่ายมันเริ่มเหนือการควบคุม
ถ้าบริษัททำกำไรได้เดือนละ 60,000 ดอลลาร์
แต่ว่าเราสามคนกลับใช้เงิน แต่ละเดือนมากกว่านั้น
(บัญชีคุณเลยกำหนดชำระ)
สุดท้ายผมก็ไปกู้เงินเพิ่มมาอีกราวๆ ครึ่งล้าน
แทบทุกคนในครอบครัวผม ทั้งป้า แม่ สามีแม่ ยาย
ก็ไปกู้เงินทั้งสินเชื่อรถ กู้เงินบัตรเครดิต
ฉันเห็นซอร์บีในอินสตาแกรม
เขาลงรูปที่ตัวเองไปพักร้อนจัดเต็มที่บาฮามาสมา
แล้วฉันก็แบบ "เด็กนี่ทำอะไรเนี่ย"
เห็นได้ชัดว่ามีบางอย่างผิดปกติ
พักร้อน โรงแรม
จะเป็นซอร์บีไปเที่ยวคลับ
หรือผมเล่นพนัน หรืออะไรก็ช่าง
เบิร์ตซื้อหมาอีก
เบิร์ตไปซื้อหมาราคา 2,000 ดอลลาร์ ด้วยบัตรบริษัท
เงินมันรั่วออกไปทางนู้นทีทางนี้ที ด้วยเรื่องแปลกๆ
แล้วบางทีก็มีเช็คขึ้นเงินสด
ซอร์บีปล้นบริษัท นั่นแหละเรื่องของเรื่อง
แต่เช็คเขียนในชื่อของเบิร์ต ก็ตามนั้น
ซอร์บีปลอมแปลงชื่อผม
เซ็นเองกับมือแล้วไปออกเป็นเงินสดมา
ผมไม่รู้ว่าใครเป็นคนเขียนเช็คนั่น ตอนนี้ก็ยังไม่รู้
เบิร์ตกับซอร์บีไม่ได้เสี่ยงอะไรในเรื่องนี้เลย ในแง่ของการเงิน
ฉันยอมทุ่มทุกอย่างให้คนในครอบครัวฉัน แต่เด็กเหลือขอแบบพวกแกนี่ไม่มีทาง
จริงๆ นะ
แล้วก็มีข้ออ้างจำพวก "นายก็ใช้จ่ายเงินเกินตัวเหมือนกันเหอะ"
แต่เรื่องของเรื่องคือ นั่นเป็นหนี้ที่ผมต้องรับผิดชอบไง
เป็นเงินกู้ของบ้านผม
นั่นคือตอนที่ผมเริ่มเป็นบ้า
พวกนั้นเอาเปรียบเขาเต็มร้อย
แล้วคุณว่าเขาเอาเปรียบพวกคุณไหม ที่เรย์ทำน่ะครับ
ฉันว่าเรย์เอาเปรียบเราไหมน่ะเหรอ ใช่สิคะ
เขาคิดจริงๆ ว่ามันจะพัฒนาเป็นธุรกิจที่ยิ่งใหญ่ได้
ผมอับอายมากที่เป็นหนี้ขนาดนั้น
ทั้งที่บอกตาว่าไมอามี เอ็กโซติกส์กำลังไปได้สวย
แต่เงินหายไปหมด
ตาเป็นคนที่ยื่นมือออกมาช่วยผม
และผมก็ไม่อยากทำให้ตาผิดหวัง
เราเหลือเงินอยู่ประมาณหนึ่งแสน ผมก็เลย "ช่างแม่ง ฉันจะไปเสี่ยงที่คาสิโน"
"ฉันจะเอาเงินทั้งหมดนี่ไป และลองเสี่ยงเป็นครั้งสุดท้าย"
ผมเล่นบาคาร่าทั้งคืน
สุดท้ายก็สูญเงินทั้งหมด
ช่างแม่งละ ผมจะฆ่าตัวตาย
ผมรู้แค่ว่าเขาต้องผิดหวังมากๆ
เรย์มอนด์เหรอ
เวลาคุณซึมเศร้า คุณจะมองไม่เห็นอะไรเลย
เหมือนอยู่ในกะลาที่มีแต่เรื่องแย่ๆ
ผมจำได้ว่าเปิดขวดยาแล้วซัดลงไป
กินไป 50 เม็ดได้
ซึ่งเป็นปริมาณที่คนทั่วไปน่าจะตายแล้ว
มันคือซาแน็กซ์ 100 มิลลิกรัมนะ
เขาโทรมาหลังจากตื่นแล้ว
มันใจสลายนะคะ ที่เห็นลูกคุณเป็นแบบนั้น มัน…
คือมัน…
ฉันสงสารเขานะ เพราะฉันรู้สึกว่า…
ถึงแม้เขาจะทำตัวเฮงซวยบ้าง แต่เขาก็มีความน่าสงสารในตัวเขา
ถึงแม้ว่า… ไม่ว่าเขาจะทำอะไรน่ะค่ะ
เราก็แค่ร้องไห้กัน เราทั้งสองคนเลยน่ะ
ฉันพูดไปว่า "เดี๋ยวลูกก็หาทางได้ เดี๋ยวเราก็หาทางได้"
"ลูกฉลาดจะตายไป"
ผมนั่งอยู่ในออฟฟิศของไมอามี เอ็กโซติกส์
เรย์โกรธมาก
แล้ว…
ซอร์บีก็เข้าไปคุยกับเรย์
ใช่ คือตอนนั้นผมเกลียดซอร์บีเต็มข้อ
เพราะผมรู้สึกว่าถูกหักหลัง
แล้วเขาก็เริ่มพูดเรื่องคริปโตเคอร์เรนซี
ผมแบบ "ไอ้นี่มันพูดอะไรของมัน นั่นมันคืออะไรวะ"
แล้วคุณเห็นได้จากประกายในแววตาเขาเลย ว่าเรื่องนี้มันของจริง
แล้วพวกเขาก็ตัดสินใจ
ว่าทางออกที่ดีที่สุดคือไล่ผมจากบริษัท
แล้วเขาน่าจะหาเงินกับซอร์บีได้มากกว่ากับผม
นั่นคือสิ่งที่ทำให้เกิดเป็นเซ็นทรา
ซอร์บีนี่เหมือนคนต้นคิดไอเดียน่ะครับ
เขาไอเดียเยอะแยะไปหมด
หรือไม่ก็นั่งหน้าคอม แล้วรู้ว่าต้องไปฉกไอเดียจากไหน
หนึ่งในปัญหาที่ชัดเจน ของคริปโตเคอร์เรนซีในตอนนั้น
คือมันนำมาใช้งานได้ยาก
มีคนรวยมาจากบิตคอยน์
แล้วคุณก็ไม่สามารถ ใช้เงินจากคริปโตเคอร์เรนซีได้
คริปโตเคอร์เรนซีเริ่มเป็นที่นิยมมากขึ้น
และผมก็โดดลงมาเล่นด้วยเหมือนกับทุกๆ คน เมื่อราวสามปีก่อน
ซื้อขายบิตคอยน์ อีเธอเรียม และเหรียญอื่นๆ
แล้ววันหนึ่งผมก็นั่งอยู่บ้าน แล้วคิดว่า "รู้อะไรไหม"
"จะเป็นยังไงนะ ถ้าเกิดเราเอาบิตคอยน์ และกำไรที่ได้มา
ไปซื้อข้าวของโดยที่ไม่ต้องกังวล
เรื่องการถอน ฝาก หรืออะไรต่างๆ ได้น่ะ"
และนั่นคือจุดที่เกิดเป็นแนวคิดของเซ็นทราการ์ด
เรานำเสนอให้โลกฟังว่า เราจะสร้างบัตรเดบิต
ที่คุณจะใช้คริปโตเคอร์เรนซีได้ทันที
ทุกที่ ทุกเวลา
เราจะสร้างตลาดซื้อขายคริปโตเคอร์เรนซี
เราจะมีศูนย์แลกเปลี่ยน มีกระเป๋าของเราเอง
ทุกอย่างที่คุณต้องการในคริปโตเคอร์เรนซี
เราจะใส่มันไว้ในที่เดียว
ในช่วงที่กระแสไอซีโอกำลังมา
มันจะมีคนสร้างโครงการจริงจังขึ้นมามากมาย
เด็กๆ ที่มีปริญญาเอกจากสแตนฟอร์ด จากเอ็มไอที
ในขณะเดียวกันก็มีเด็กพวกนี้ ที่เป็นนายหน้าที่บริษัทเช่ารถ
ในไมอามี ที่ระดมทุนได้พอๆ กับพวกจบปริญญาจากเอ็มไอที
โดยไม่มีประสบการณ์ ในวงการที่พวกเขากำลังอยู่นี่เลย
มันง่ายเกินครับ
เราสร้างรากฐานของทั้งบริษัทขึ้นมา
อย่างแรก เราต้องสร้างประวัติลิงค์อิน และใส่มหาวิทยาลัยของเรา
เราทุกคนจบจากฮาร์วาร์ด
เราพยายามทำให้ตัวเองดูฉลาดที่สุด
การสร้างแผนธุรกิจที่คุณจะนำเสนอต่อโลก
คืองานต่อไป
มีบริษัทชื่อเท็นเอ็กซ์ในสิงคโปร์
ที่ผลิตบัตรเดบิต
และพวกเขาก็ระดมทุน ได้ราวๆ 20 ล้าน เราเลยแบบ
"ไปฉกไอเดียนั่นมาเป็นของเรากัน"
เราจ้างคนในอัปเวิร์ก
แล้วเขาก็เอาเว็บไซต์นั่น
แล้วเปลี่ยนคำว่าเท็นเอ็กซ์เป็นเซ็นทราให้หมด
(มาซิโดเนียเหนือ)
ผมเป็นนักพัฒนาโปรแกรม
และเป็นนักพัฒนาโปรแกรมฟรีแลนซ์ ให้กับเซ็นทราเทค
(มาร์ติน นักพัฒนาโปรแกรมซ็นทรา)
ผมถูกจ้างให้ทำงานเป็น นักพัฒนาโปรแกรมในโครงการเซ็นทรา
ผมเริ่มทำงานกับคอมพิวเตอร์ตั้งแต่ห้าขวบ
บางคนอาจคิดว่าผมเป็นอัจฉริยะก็ได้
ผมคิดว่าทุกปัญหาแก้ไขได้ ถ้าคุณพยายามมากพอ
ไม่มีอะไรที่แก้ไม่ได้จริงๆ
ตอนนั้นเราเป็นฟรีแลนซ์ครับ ทำงานให้กับหลายๆ โครงการ
วันหนึ่งก็มีคนขอเบอร์เรา แล้วก็ได้คุยกัน
เขาชื่อแซม
มันเรียบง่ายมากๆ
มันคือระบบดีไฟแลกเปลี่ยน สินทรัพย์คริปโตแบบรวดเร็วทันที
ซึ่งออกแบบมาเพื่อให้จัดการ กับสินทรัพย์จำนวนอนันต์ที่คุณเลือกเอง
ตอนนี้เราสนับสนุนอยู่แปดเหรียญ เราจะต้องเพิ่มไปที่ 12
และเราตื่นเต้นกับโครงการนี้มาก
เพราะเทคโนโลยีแบบนี้ยังไม่มีในท้องตลาด
เลยเป็นไอเดียที่ดีที่จะพัฒนามันครับ
เซ็นทราเชนจะเป็นบล็อกเชนของเราเอง
พวกคุณสนใจเรื่องคริปโตเป็นการส่วนตัวไหมครับ
คือมันเป็นกระแสไงครับ
ปกติคนที่ปิ๊งไอเดีย มักจะมีความรู้ในด้านเทคโนโลยี
หรือวิธีการทำอะไรค่อนข้างน้อย
เราจึงเป็นคนนำมาประกอบกัน
ผู้คนต้องเข้าใจว่า สินค้าของเราจะออกมาดีที่สุดแน่นอน
(เดนเวอร์)
ผมลงทุนกับอีเธอเรียม บิตคอยน์ และผมตัดสินใจได้ดี
เป็นการลงทุนที่ชาญฉลาด
ตอนแรกคุณตื่นเต้นกับอะไรครับ
แค่การลงทุนเหรอ หรือมันมากกว่านั้น
ขอพูดตรงๆ ได้ไหมครับ
ผมอยากรวยเหรอ ใช่
(เจค็อบ เรนเซล นักลงทุนเซ็นทรา)
ผมอยากหาเงินให้ได้โดยไว
ออกไปเที่ยวทั่วโลก
เป็นอิสระทางการเงิน
ปัญหาในตอนนั้นคือ คุณจะใช้คริปโตเคอร์เรนซีได้ยังไง
แล้วผมก็เจอกับเซ็นทราเทค
ตอนนั้นมันน่าตื่นเต้นมาก
ผมนี่คลั่งเซ็นทราเทคสุดๆ "ดูนี่สิ มันดูเข้าทีนะ"
ผมยังเด็กอยู่ และได้เงินเดือนในฐานะทหารไม่มากนัก
ผมเลยลุ่มหลงกับมัน เพราะนี่คือโอกาสทำเงิน
แถมยังมีอุปกรณ์สาธารณูปโภค
ที่จะช่วยให้ผม ได้มีอิสระทางการเงินแบบใหม่นี้ด้วย
เทคโนโลยีทุกอย่างฟังดูดี
พวกเขามีทีมจริงๆ ที่สามารถสร้างเทคโนโลยีนั้นได้
พวกเขาได้รับการสนับสนุนจากวีซ่าและแบนคอร์ป
แล้วก็มีบรรดาซีอีโอ
ไมเคิล เอ็ดเวิร์ดส์คือคนที่เด่นที่สุด ในสายตาทุกคน
ไม่มีบริษัทเทคโนโลยีหรือบัตรเครดิตไหน ที่มีคนแค่สองคนหรอกครับ
ไมเคิล เอ็ดเวิร์ดส์เป็นนักลงทุนแรกเริ่ม ในเซ็นทราเทค
เขาเชื่อในแนวคิดของเรา
เขามีประสบการณ์ในธุรกิจด้านนี้
เขาไม่อยากเป็นส่วนหนึ่งของปฏิบัติการ
เขาแค่เชื่อในแนวคิดนี้ และอยากให้เราเดินหน้า
เราให้เขาเป็นซีอีโอ เพราะเราไม่อยากให้คนอื่นๆ เห็นว่า
มีแค่เด็กๆ ที่เป็นเจ้าของบริษัทนี้
เราต้องการใครสักคน ที่จะเป็นตัวแทนของคนอาวุโสที่แข็งแกร่ง
ใครสักคนที่น่านับถือ และเป็นตัวแทนเราต่อสาธารณะได้
เรามีครบทุกอย่าง
คุณจะไม่สนใจบริษัทนี้ได้ยังไง
พอเราสร้างเว็บไซต์ และเปิดตัวช่องสแล็คขึ้นมา
มันก็มีคนสนใจแห่แหนกันมาอย่างรวดเร็ว
สแล็คเป็นช่องทางการสื่อสารโดยตรง จากผู้ก่อตั้งถึงนักลงทุน
(แซม: เตรียมตัวให้พร้อมนะ ไอซีโอจะเริ่มตอน…)
ผมสนใจระบบที่พวกเขาผลักดัน
พวกเขาแบบว่า "คุณมาก่อน ก็ได้เป็นกลุ่มนักลงทุนกลุ่มแรกๆ
และนั่นแปลว่าคุณจะมีอภิสิทธิ์มหาศาล ที่จะกอบโกยจากมันได้"
และนั่นคือมุมมองที่ผมเห็นในตอนนั้น
พวกคุณที่เข้าร่วมไอซีโอได้ มันน่าคุ้มค่าที่จะลองนะ
ผมตื่นเต้นกับเซ็นทรานะ ผมจะซื้อ
พวกเขามีทีมที่ยอดเยี่ยมมากอยู่เบื้องหลัง
มืออาชีพจริงๆ ดูเหมือนพวกเขาจะรู้จริงด้วยนะ
(วัน ชั่วโมง นาที วินาที)
เขาบอกคุณว่าทำอะไรอยู่ คุณถามอะไรเกี่ยวกับธุรกิจของเขาไหม
เขาจะบอกฉันง่ายๆ ว่า "มันเป็นเงินอิเล็กทรอนิกส์"
"และมันเป็นสกุลเงินของคนรุ่นต่อไป"
เกี่ยวกับบิตคอยน์หรืออะไรสักอย่าง
ฉันไม่รู้ด้วยซ้ำว่ามันคืออะไร
คุณจะเห็นได้ว่าเขาจะเริ่มขายเหรียญ
ตั้งแต่เที่ยงคืนวันนี้ เอาละ แปลว่าอีกไม่นานแล้ว
ผมเลยอยากรีบปล่อยคลิปนี้ให้ทุกคนดูไวๆ
(วันที่ 30 กรกฎาคม ปี 2017)
(ขายเหรียญ)
(ยอดระดมทุน: 10,184 ดอลลาร์)
เราเริ่มไอซีโอมาได้สองสามอาทิตย์
แล้วตอนแรกมันไม่ได้เปรี้ยงอะไรเลย
มันห่วย
ผ่านไปเดือนนึง เราระดมทุนได้หมื่นนึง สองหมื่น ห้าหมื่น
เพิ่มขึ้นเรื่อยๆ หกหมื่น เจ็ดหมื่น แปดหมื่น
แล้วในคืนนึง
ก็มีเงินมหาศาลไหลหลั่งเข้ามา
หนึ่งแสน อีกหนึ่งแสน ห้าแสน
ภายในอีกหนึ่งชั่วโมง เราก็ได้สองล้านดอลลาร์
คือแบบ "อะไรวะเนี่ย นี่เรื่องจริงปะ มันเกิดอะไรขึ้น"
การได้เห็นมันทะยานไปนี่น่าตื่นเต้นมากครับ
การได้เห็นบางอย่างทะยานไป
แล้วเกิดมีมูลค่ามหาศาล มันเหมือนยาเสพติดเลย อะดรีนาลีนหลั่งสุดๆ
คุณตื่นเต้นมากที่การลงทุนของคุณ ทำเงินได้มหาศาล
ทำให้คุณนึกถึงโอกาสต่างๆ นาๆ ในหัว
"ทีนี้ชีวิตฉันจะเป็นยังไง"
เห็นได้ชัดว่ามันมีเหตุผลอยู่ ว่าทำไมเงินก้อนโตถึงไหลเข้ามา
คนในห้องแชตเราเริ่มพูดกันว่า "คลิฟ ไฮเขียนข่าวนี้ ได้อ่านหรือยัง"
ผมกับซอร์บีกระโดดเข้าไปร่วมวงด้วย เราแบบ
"เรารู้จักคลิฟ ไฮอยู่แล้ว เรารักคลิฟ ไฮ คนนี้แหละของจริง"
เราไม่รู้เลยว่าเขาเป็นใคร
ระบบธนาคารมันล้มเหลวหมดเลย
แต่ในระหว่างนี้ เราทุกคนจะจัดการกับ
เงินจริงๆ ในรูปแบบของทอง เงิน และคริปโต
และคริปโตจะเป็นส่วนที่ลื่นไหลที่สุด
แล้วเขาก็เป็นกูรูด้านคริปโต
เขาเป็นแค่ตาแก่เนิร์ดๆ คนนึง
เขาบอกว่านี่จะประสบความสำเร็จ
เขาประกาศข่าวออกไป หาผู้ลงทุนรายใหญ่ๆ ของตัวเอง
ให้ทุ่มเงินทั้งหมดที่มีในเซ็นทรา
(เซ็นทราโดดเด่นใน 'ระบบใช้บัตรจ่ายเงินด้วยคริปโต')
เราเปลี่ยนจากมีคนในช่องสแล็คแค่ 200 คน
ไปเป็น 2,000 คนภายในไม่กี่ชั่วโมง
ได้เวลาทะลุชั้นบรรยากาศแล้ว บริษัทนี้กำลังจะปัง
พอมันเป็นไอซีโอ นี่ก็เหมือนพิมพ์เงินเองเลย
นั่นแหละสิ่งที่คุณทำละ คุณมีสิทธิ์พิมพ์เงินเอง
นั่นเป็นช่วงเวลาที่ดีที่สุดของเซ็นทรา ในแง่ความรู้สึกนะ
มันบ้าบอมากที่เราระดมเงินได้มากขนาดนั้น
โดยที่ไม่มีอะไรเลยนอกจากเว็บไซต์
ผมคิดว่ามันมีอะไรไม่ชอบมาพากล
ผมแค่ปะติดปะต่อเรื่องราวเข้าด้วยกัน
แต่ผมก็… คือไม่อยากให้เกิดแต่จะทำยังไงได้
ผมรู้ว่าเรย์จะเป็นเศรษฐี เขาพูดมาตั้งนานแล้ว
ถ้าเขาไม่รวย ผมคงช็อกเลยละ
เขาสนใจแต่เรื่องหาเงินมาตั้งแต่เด็กแล้ว
และการก่ออาชญากรรม ดูเหมือนจะเป็นแรงจูงใจหลักของเขาด้วย
ตาชั่งศีลธรรมเขามันพังเกิน
เขามักจะหาระบบแปลกๆ พวกนี้ แล้วหาวิธีไปคุมมัน
ไม่ว่าจะเป็นการหาประโยชน์จากคนอื่น หรือการหลอกลวง นั่นแหละคือตัวตนของเขา
พวกเขาไม่มีอะไรเลย นักลงทุนคิดว่าพวกเขาสร้างของพวกนี้ขึ้นมา
ทีนี้พวกเขาก็ต้องทำให้ตัวเอง
ดูถูกต้องจริงจังให้มากที่สุด เพื่อให้การลงทุนดำเนินต่อไป
เป็นความคิดที่ดีใช่ไหมครับ
ผมชื่อเรย์มอนด์ ทราปานี ประธานเจ้าหน้าที่ฝ่ายปฏิบัติการของเซ็นทราเทค
หลังบทสัมภาษณ์ของคลิฟ ไฮ เราก็แบบว่า "เราต้องมีออฟฟิศ"
เรากดดันมาก เราต้องหาอะไรมานำเสนอต่อสาธารณะ
จนถึงตอนนั้น เราทำงานกันในห้องนอนเล็กๆ
เราได้ออฟฟิศสวยๆ มา และมันก็สมบูรณ์แบบ
ผมจะพาไปทัวร์แบบด่วนๆ นะ หวังว่าผมยังไลฟ์อยู่นะ
หน้าต่างกระจก โฉบเฉี่ยวมาก
ดูเหมือนบริษัทเทคโนโลยี จะเป็นแบบนั้นเลยใช่ไหม
เราจ้างคนมาประมาณ 50 คน
นี่คือออฟฟิศของเรา นี่คือพื้นที่ดูแลลูกค้าของเรา
- ทักทายหน่อย สาวๆ - สวัสดีค่ะ
คุณมีสาวแซ่บที่ทำงานเป็นผู้ช่วยได้
จากนั้นคุณก็มีฝ่ายบริการลูกค้า ซึ่งนั่นก็อาจจะเป็นสาวเกือบแซ่บก็ได้
- นั่นคือซีโอโอของเรา เรย์มอนด์ ทราปานี - เป็นไงบ้าง
คุณกำลังจ้างนักพัฒนาตัวจริง มาสร้างเทคโนโลยีของจริง
ตรงนี้เรียกว่าห้องสมองนะ
หลายคนคงจะรู้ดี ว่าเราร่วมงานกับคนเก่งๆ เยอะมาก
ผมว่าพวกเราไม่มีใครรู้จริงๆ ว่า กระบวนการมันเป็นยังไง
เราแค่ลุยไปตามน้ำมาตั้งแต่ต้นน่ะ
พนักงานคิดว่าบริษัทมันถูกต้องตามกฎหมาย
เอาละ ต่อไปคือคนจริง เรื่องเล่า ตำนาน คุณฟาร์กัสครับ ทักทายหน่อย
ว่าไงครับทุกคน นี่คือโรเบิร์ต ฟาร์กัส
ผมแค่อยากอัปเดตให้ชุมชนของเรา
รู้ว่าเรากำลังทำงานกันอย่างขยันขันแข็ง
ตอนที่แซมบอกผมเรื่องเซ็นทราเทค
เขาบอกว่า "ฉันมีเทคโนโลยีใหม่ มันจะเป็นอนาคตของการเงิน"
และมันอาจเป็นสิ่งที่น่าตื่นเต้นที่สุด ที่ผมเคยเจอมาในชีวิต
ใครๆ ก็อยากมีส่วนร่วม
ถึงคุณจะไม่ค่อยรู้เรื่องคริปโต แต่คุณก็แบบ "เจ๋งมาก"
"คุณสร้างบัตรเดบิตที่เชื่อมเงินอินเทอร์เน็ต เวทมนตร์กับโลกจริงเหรอ"
(โรเบิร์ต ฟาร์กัส ซีเอฟโอของเซ็นทรา)
เขาต้องการความช่วยเหลือ เขาต้องการพนักงาน
เขาทำอะไรด้วยตัวเองมากเกินไป จัดการอะไรเป็นล้านอย่าง
และนั่นคือตอนที่เกิดเรื่องพลาดขึ้น
ผมบอกว่า "ฉันไม่ใช่วิศวกรซอฟต์แวร์นะ
แต่ฉันเพิ่มมูลค่าให้กับบริษัทในบางแง่มุมได้"
โรเบิร์ต ฟาร์กัสเป็นพี่ชายของแฟนซอร์บี
เราบอกให้เขาลาออกจากงาน แล้วมาทำงานให้เรา
เขามีคุณสมบัติพอจะเป็นซีเอฟโอไหมครับ
ไม่มีคุณสมบัติพอจะเป็นซีเอฟโอแน่นอน
เขาเคยเป็นนักเต้นเปลื้องผ้ามาก่อน
(ฟาร์กัส)
พอเราระดมทุนได้มากพอแล้ว เราก็มีคนในห้องแชตเยอะมาก
เราต้องหาคนมานั่งเฝ้าทั้งวัน
แล้วคอยคุยกับคนเป็นพันๆ คนนี่
มีคนแชตเข้ามาที่บริษัทเยอะมาก
เราต้องสลับไปมาระหว่างกระทู้ต่างๆ
ผมไปเข้าร่วมการประชุม
ไปจัดบูธ ไปให้สังคมมีส่วนร่วม
รู้สึกเหมือนเรากำลังเปลี่ยนโลก
(ทีมผู้บริหารเซ็นทรา)
แซมเขียนโค้ดมาตั้งแต่อายุ 13 ปี
เขาเป็นคนทะเยอทะยาน นักธุรกิจ คนฉลาด
ผมว่าเขาเป็นอัจฉริยะ
แซมเตรียมทุกอย่างขึ้นมาด้วยความเร็วแสง
ความเร็วที่ไม่เคยมีมาก่อน
นี่เป็นงานในโครงการจำนวนมาก ที่เราทำกับวิศวกรหลายคน
มาเริ่มการเดินทางกันเลย!
เรามีใบสั่งซื้อบัตร 50,000 ใบ ที่เตรียมไว้สำหรับการผลิต
ใกล้จะเริ่มการผลิตล็อตใหญ่แล้วครับ ทุกคน
เดือนธันวาคมเป็นช่วง ที่เราจะส่งบัตรพวกนี้ไปให้พวกคุณ
เราสัญญากับคนอื่นว่า พวกเขาจะได้รับบัตรกันก่อนคริสต์มาส
เราคิดว่าถ้าเราทำแบบนั้นได้ ที่เหลือก็ไม่ใช่เรื่องสำคัญ
เราแก้ปัญหาของโครงการกันค่อนข้างเร็ว
การพัฒนากำลังเร่งความเร็วขึ้น
บริษัทที่ไม่น่าไว้ใจนี้ เพิ่งเลื่อนไปอีกขั้นเลยใช่ไหมครับ
สำหรับซอร์บี
สิ่งสำคัญคือต้องทำให้ตัวเอง ดูถูกต้องให้ได้มากที่สุด
ผมเป็นนักวิจัยและทีมของผมก็เป็นนักวิจัย
ซอร์บีหาข้อมูลเยอะมาก เขาทำงั้นจริงๆ
เขาอยากจะหาคำตอบ แบบลงมือทำจริงเลย
เราโต้รุ่งกันทุกวันทุกคืน
ดำรงชีวิตด้วยอะดรีนาลีนและเครื่องดื่มชูกำลัง
ใช่ครับ เราทำงานเกินเวลาอีกนะ
ผมจำไม่ได้เลยว่า เรย์ได้ลงมือลงแรงอะไรเท่าไร
เขาเหมือนมาเฟียตัวน้อย
รักการพนันและรักเงิน
และตลอดเวลานั้นเขาก็…
(เรย์)
เล่นยา
สิ่งแรกที่ผมทำ ผมออกไปซื้อสูทสวยๆ
ไปซื้อชุดอาร์มานี่มา แล้วสั่งแก้ให้พอดีตัวเป๊ะ
- ซื้อไปกี่ตัวเหรอครับ - ผมไปห้างทุกวันเลย
- ไปห้างแซ็กส์ทุกวัน - จริงเหรอ
ช่างสูทผมนี่แบบ…
- เขาคงรักคุณเลยสิ - ใช่
เราทำเงินได้ประมาณครึ่งล้านดอลลาร์ต่อวัน เงินมันหลั่งไหลเข้ามา
ผมพลิกจากคนที่มีเงินในบัญชีไม่กี่ร้อย
เป็นมีเงินเป็นล้านๆ ในบัญชีส่วนตัว
- ตอนอายุ 24 ในไมอามี - ใช่
ซื้อรถใหม่
เราพยายามแยกเงินออกมา ให้ได้มากที่สุดเท่าที่จะทำได้
- คุณถอนเงินสดออกมาได้ทุกเมื่อ - ใช่
ที่สำคัญคือพิมพ์เงินเพิ่ม
มันเข้ามาง่ายมากจนไม่สำคัญอะไรเลย
ผมจำได้ว่ามีครั้งนึงตอนที่เราเปิดไอซีโอ
มีคนหนึ่งที่อยากจะลงทุน
แล้วเขาก็ให้พาสเวิร์ดบัญชีคริปโตตัวเองมาให้ผม
เขาตั้งใจจะส่งรหัสของตัวเอง เพื่อให้ผมส่งเซ็นทราคอยน์ไปให้
แต่ดันให้พาสเวิร์ดมา
แล้วผมก็แบบ
"ให้ตายเหอะ หมอนี้ส่งพาสเวิร์ดให้ฉัน"
ผมล็อกอินแล้วก็อดใจไม่ไหว คือผมมีเงินเป็นหลายล้านแล้วนะ
นี่มีเงินแสนนึงในบัญชีเขา
แล้วผมทำยังไง ผมโอนเข้าบัญชีตัวเองหมดเลย
หมอนี่เชื่อใจผม แล้วผมรู้สึกเหมือนปล้นเขามาเลยนะ
ตอนนั้นมันเละเทะมาก
เรย์มีเงินสดติดตัวเยอะตลอด
มีใส่ไว้ในเสื้อตรงนี้เลย แล้วก็ทำหล่นตรงนู้นตรงนี้ เมาแอ๋
ทุกคนแบบ "หมอนี่มันเป็นอะไร"
เรย์อยู่ในโลกของตัวเอง
เขาแค่อยากยัดเงินใส่กระเป๋าตัวเอง
ไม่ใช่ว่าคุณต้องทำงานหนัก เพื่อให้คนพวกนี้สนใจ
คุณก็รู้ว่าการจะยกระดับบริษัทนี้มันเป็นเรื่องง่าย
มันเป็นเรื่องการตลาดล้วนๆ
ฟังดูดีนะพี่ชาย ขอบคุณ โอเค บาย
เพิ่งคุยกับฟลอยด์ เมย์เวทเธอร์ไปเลยเว้ย
เยส!
ต่อไป เรามีข่าวสุดเพี้ยน จากค่ายฟลอยด์ เมย์เวทเธอร์
เราจะโปรโมตบริษัทนี้ยังไง
ในเมื่อตอนนี้เรามีเงินแล้ว เราจะไปขั้นต่อไปได้ยังไง
มาขอเสียงสนับสนุนจากดาราดังๆ กันดีกว่า
นี่คือจุดสูงสุดในอาชีพของฟลอยด์ เมย์เวทเธอร์
ที่เขาเพิ่งทำสถิติชนะ 50-0 แล้วแซมก็แบบ "ฉันติดต่อเขาได้"
- เราเลย "อย่ามาอำน่า" - เรารู้วิธีใช้เส้นสายไง
เรารู้วิธีใช้เส้นสายของแบรนด์มาใช้ประโยชน์
ว่าไงแชมป์ ทุกอย่างเป็นไงบ้างเนี่ย
เขาเอาด้วย และแน่นอนว่า เขาเรียกเงินจำนวนมาก
และเราอยากปิดข้อตกลงนี้ให้ได้
สุดท้ายเราก็เสนอให้ฟลอยด์ เมย์เวทเธอร์
รับเงินสด 200,000 ดอลลาร์ และรับเซ็นทราคอยน์ 800,000 ดอลลาร์
เขาไม่ใช่คนฉลาดเท่าไร ก็เลยยอมรับมัน
ว่าไง นี่คือหนึ่งเดียวคนนี้ของคุณ ฟลอยด์ มันนี่ เมย์เวทเธอร์
ผมเอาบัตรออกมา เซ็นทราการ์ด
บิตคอยน์
วิถีใหม่ของการใช้เงิน ฟลอยด์ "มันนี่" เมย์เวทเธอร์
อย่างที่เห็นกัน ตัวเลขเปลี่ยนไปแล้ว
เขาถ่ายโฆษณาให้ แล้วโฆษณานั่นก็ส่งผลได้บ้ามากๆ เลย
มันเป็นเรื่องที่น่าทึ่งมากครับ การประชาสัมพันธ์ที่ดี
ที่จะช่วยปั๊มราคาคอยน์คุณได้ ก็มีแต่จะทำให้คุณรวยขึ้น
นี่เป็นช่วงเวลาสำคัญสำหรับเซ็นทรา
ต้องมาดูกันว่า พวกเขาจะเอามาใช้ประโยชน์ได้มากแค่ไหน
ผมอยู่ในแล็บนะ เพื่อนผมพามาที่รังเซ็นทรา
แล้วเราก็ทำข้อตกลงสปอนเซอร์ครั้งที่สอง กับดีเจคาเล็ด
เซ็นทรามันคือบิตคอยน์ไงล่ะพวก
ใช่ ผมเริ่มยังงั้นแหละ นี่แหละวิถีของบิลลี่
เงินหลายล้านดอลลาร์ก็ไหลเข้ามาทันที
เราทำเงินได้หลายล้านดอลลาร์ทุกวัน
นี่เป็นเทคโนโลยีที่ปฏิวัติวงการ คุณหยุดมันไม่ได้หรอก
ใช่ ผมบอกแล้วไง
ผมได้เซ็นทราการ์ดมา บิตคอยน์ เล่นของแรงเลย
ตอนแรกที่ผมทำข่าวเรื่องนี้ ผมเริ่มจาก…
ผมดูเหรียญพวกนี้
ที่ได้รับการโฆษณาจากบรรดาเซเลบ
มันไม่สมเหตุสมผลเลย
นี่เป็นกลุ่มคนที่รู้เรื่องพวกนี้น้อยที่สุดในโลก
แสร้งทำเป็นว่าพวกเขาคือเซียน ในโครงการพวกนี้
เป็นคนที่เหมาะที่ควร ที่คุณจะทุ่มเงินหลายล้านให้
และเห็นชัดว่าทุกคนได้เงินมาทำแบบนี้
พวกเขาต้องเปิดเผยว่าได้รับเงิน
ถ้าจะโปรโมตอะไรในโซเชียลมีเดีย
ต้องมีคนขุดคุ้ยเรื่องนี้
และหาคำตอบว่าเกิดอะไรขึ้นที่นี่
โครงการนี้โดดเด่นมาก
เซ็นทรามันคือบิตคอยน์ไงล่ะพวก
ทุกอย่างดูทะแม่งๆ
ถ้าคุณเข้าไปในเว็บไซต์พวกเขา
เลื่อนลงไปก็จะเห็นรูปภาพ
ของบรรดาพนักงานและผู้ก่อตั้ง
รูปพวกนั้นดูไม่เหมือนคนจริงๆ ด้วยซ้ำ
แล้วก็มีหน้าประวัติลิงค์อินของพนักงานแต่ละคน
ส่วนหน้าลิงค์อินที่เข้าได้
ทุกคนต่างจบมาจากฮาร์วาร์ดล้วน
และเคยเป็นผู้บริหารที่เวลส์ ฟาร์โก
คือไม่มีใครที่เวลส์ ฟาร์โก เคยทำงานในวงการคริปโตมาก่อน
คือมัน… ไม่มีอะไรที่ดูเป็นไปได้เลย
ผมเจอบัญชีอินสตาแกรม
ที่ทำให้เห็นชัดเจนว่า ประวัติลิงค์อินของพวกเขามันไม่จริง
และอันที่จริงแล้ว พวกเขาทำงานในวงการดีลเลอร์รถ
ผมจึงเริ่มขุดคุ้ยต่อไปอีก
วันหนึ่งมีนักข่าวจากนิวยอร์กไทมส์โทรมาหาผม
"เรากำลังทำข่าวเกี่ยวกับคนดัง ที่เกี่ยวข้องกับคริปโต"
ผมเลยต่อสายให้เรย์
สวัสดีครับ สบายดีไหม
สวัสดีครับ นั่นเรย์เหรอ
ครับ ผมเอง เป็นยังไงบ้าง
คุณสะดวกคุยไหมครับ การโฆษณา…
- คุณมาจากที่ไหนนะครับ - นิวยอร์กไทมส์
- ครับ คุณชื่ออะไรครับ - นาธาเนียล พ็อปเปอร์
คุณเป็นนักเขียนให้นิวยอร์กไทมส์เหรอ
ครับ ผมเป็นนักข่าวของนิวยอร์กไทมส์
ทำข่าวเรื่องบิทคอยน์ และบล็อกเชนมาหลายปีแล้ว
- งั้นคุณก็รู้จักด้านนี้ดีสิ เข้าใจละ - และผมกำลัง…
ผมคิดว่าเซ็นทราคืออนาคตของคริปโตเคอร์เรนซี
และอุตสาหกรรมการเงินในเวลาเดียวกัน
โอเคครับ เอ่อ…
มันจะสามารถทำออกมาเป็นบัตร
ที่ให้คนได้ใช้เงินคริปโตเคอร์เรนซีได้ในทันที
เหมือนกับไอโฟนที่ถือกำเนิดมา…
อือฮึ
รู้สึกดีสิครับ นิวยอร์กไทมส์เหรอ เราทุกคนคือคนนิวยอร์ก
จะไปเทียบได้ไง
โห
สุดยอดเลยนะ
เป็นโอกาสที่ดีที่จะนำชื่อเสียงของเรา ออกสู่ตลาดสหรัฐอเมริกา
พวกเขาอยากส่งช่างภาพมา
ผมบอกว่า "ไม่มีปัญหา ส่งพวกเขามาสิ"
"ซอร์บีจะมาที่ออฟฟิศ แล้วเราจะถ่ายรูปกัน"
หลังจากได้คุยโทรศัพท์หนแรกไป ผมบอกให้ช่างภาพรีบไปที่นั่น
ถ่ายภาพมาก่อนที่พวกนั้นจะเริ่มสงสัย
และออฟฟิศของพวกเขาก็มีอยู่จริง
มันดูเหมือนกับว่า ตอนแรกพวกเขาเริ่มต้นว่าเป็นการต้มตุ๋น
แล้วก็ค่อยๆ คิดกันขึ้นมาว่า
"รู้อะไรไหม บางทีเราน่าจะลองทำจริงนะ เราอาจจะลองทำบัตรเครดิตขึ้นมาเลย"
ทุกคนสามารถมาที่ออฟฟิศเราได้ครับ เราเปิดต้อนรับเสมอ
เชิญพบกับทีมงานได้เลย พวกเขาเป็นคนฉลาด
จ้างโปรแกรมเมอร์
ใส่อะไรลงในบล็อกเชน แล้วเราจะสร้างธนาคารใหม่ขึ้นมา
แม้ว่าจะไม่มีส่วนไหนของงานที่ทำอยู่ เป็นของจริงเลยก็ตาม
เราทุกคนใส่สูทตัวที่ดีที่สุด
ใช่ มันน่าตื่นเต้นเพราะฉันเคยเห็น
ช่วงตกต่ำหลังจากไมอามี เอ็กโซติกส์ แล้วตอนนี้เขาก็ดูดีอีกครั้ง
เขาหาเงินได้ เขาประสบความสำเร็จ
เรย์มาที่บ้าน เขาใส่เสื้อฮาร์วาร์ด
ฉันถามว่า "ไปเอามาจากไหน" เขาบอกว่า "อ๋อ ซื้อออนไลน์"
แล้วเขาก็เริ่มหัวเราะ เขาบอกว่า "ผมจบจากฮาร์วาร์ดแน่ะ"
"ผมเพิ่งก่อตั้งบริษัทใหญ่นี้"
มันก็แค่ "โอเค หวังว่าทุกอย่างจะโอเคนะ"
เรย์
ผมมีคำถามอื่นๆ ที่เกี่ยวข้องกับเซ็นทรา
อย่างแรกคือวีซ่าบอกว่า
ไม่มีใครยื่นสมัครออกบัตรเซ็นทราเลย
คือว่า ผมรู้… ผมรู้รายละเอียดเรื่องนี้นะ
คือผมรู้… คือว่า…
แต่ว่าผมให้คำตอบคุณตรงๆ ไม่ได้
พวกเขาบอกว่าจะออกบัตรกับวีซ่า
พวกเขามีรูปบนเว็บไซต์
ที่มีบัตรที่มีโลโก้วีซ่าอยู่
สิ่งแรกที่ผมทำคือโทรหาวีซ่า
พวกเขาบอกว่า "เราไม่รู้ว่าพวกเขาเป็นใคร
และไม่มีบันทึกการยื่นสมัครเข้ามา"
"พวกเขาต้องถอดรูปนั้นออกจากเว็บไซต์"
คือ.. คือผมไม่…
โอเค แต่ทางวีซ่าบอกว่า
บริษัทเซ็นทราไม่ได้รับอนุญาตให้ออกบัตรวีซ่า
พอเรายื่นออกบัตรล็อตใหญ่เมื่อไหร่ พวกนั้นจะเปลี่ยนใจแน่นอน
ทุกครั้งที่มีคนบอกคุณว่า
"ผมไม่สะดวกใจที่จะตอบคำถามนั้น"
หรือ "คำถามพวกนี้…"
ผมตอบได้ลำบากมากเลย เพราะว่ามัน…
คุณรู้เลยว่ามันมีอะไรไม่ชอบมาพากลแน่
ผมลองค้นหาแล้วคิดหาคำอธิบาย
ที่จะพออธิบายได้ว่า พวกเขาระดมเงินก้อนใหญ่แบบนั้นได้ยังไง
แล้วก็มีช่องที่ชื่อว่า "คลิฟ_ไฮ"
ที่มันหลอกลวงและโกหกชัดๆ
คือพอเราถูกเผยแพร่ออกสู่สาธารณชน ก็เป็นยังไงต่อ
เราดังเปรี้ยงในชั่วข้ามคืน
ตูม หนึ่งในสุดยอดสายคริปโตเขียนว่า
"เซ็นทราเทคเป็นบริษัท ที่น่าลงทุนมากที่สุดในโลก"
มันพาเรามาถึงจุดที่เราอยู่ตอนนี้ ซึ่งเป็นการเปลี่ยนแปลงครั้งใหญ่
โอเค
หลายบริษัทกำลังจะตาย เยอะแยะไปหมด
พร้อมกับคริปโตบางส่วนด้วยใช่ไหม
คลิฟ ไฮเข้าใจโครงการนี้ และก็เชื่อในโครงการนี้
แล้วก็มารู้สึกตัวว่ามันเป็น…
เรื่องหลอกลวง
เรื่องคลิฟนั่นทำเอาทุกอย่างหายนะเลย บทความนั่นเป็นความผิดพลาด
ผมน่าจะไม่เคยอ่านบทความเต็มด้วยซ้ำ
คลิฟ ไฮใช้สิ่งที่เรียกว่าเว็บบ็อต
ซึ่งทำการสรุปบทความข่าวด้วยเอไอ
แล้วไอ้เจ้าเว็บบ็อตนี่มันพลาด
เอาชื่อเซ็นทราไปใส่ในบทความ เกี่ยวกับธนาคารที่ชื่อเซ็นทรา
คลิฟ ไฮก็เลยคิดว่าธนาคารนี้คือส่วนหนึ่งด้วย ซึ่งนั่นนับเป็นข่าวใหญ่
ลองนึกภาพว่าถ้าธนาคารแห่งอเมริกา หรืออะไรสักอย่างร่วมมือกับอีเธอเรียมสิ
คลิฟ ไฮติดต่อมาหาเราบอกว่า "นี่ ผมทำพลาดมหันต์เลย"
คลิฟติดต่อมาหาเรา เขาชวนให้เราไปไลฟ์กับเขา
ต่อหน้าผู้ชม
แล้วเราก็ตกลง เราตกลงเอาด้วย แบบว่า "ช่างมันสิ"
มันจะแย่สักแค่ไหนกันเชียว ซอร์บีพูดเก่งอยู่แล้ว
มีคนตั้งคำถามเรามาหลายครั้ง
และมันก็ออกมาดีเสมอ
แล้วสิ่งแรกที่ซอร์บีพูดตอนคุยกันครั้งนั้นคือ
เราไม่ได้หลอกลวงแน่นอนครับ
การจั่วหัวด้วยคำว่า "นี่ไม่ใช่เรื่องหลอกลวง" คืออะไรที่ประหลาดที่สุดแล้ว
ไม่มีใครพูดแบบนั้นหรอก นอกซะจากจะหลอกลวงน่ะ
โอเค ไม่เป็นไร แต่ที่คุณพูด… ที่คุณพูดมันไม่มีความหมายอะไร
คุณบอกว่าคุณไม่ได้หลอกลวง ไม่ใช่การพิสูจน์ว่าคุณไม่ได้หลอกลวงนะ
ผมไม่ได้มาหลอกลวงใคร ผมไม่ได้ระดมเงิน 4.5 ล้าน
เพื่อมาหลอกใครหรอก
คุณมีตำแหน่งเป็น หัวหน้าฝ่ายเทคนิคในลิงก์อิน
แต่ด้วยเหตุผลอะไรสักอย่าง คุณยังใช้บัญชีอีเมล
จากธุรกิจดีลเลอร์รถอยู่
ผมว่าคุณไม่ได้มีความสามารถ ทางเทคนิคอะไรเลย
คุณมีอุปกรณ์อะไรบ้าง ฟาร์มเซิร์ฟเวอร์ของคุณเป็นยังไง
ผมไม่รู้รายละเอียด ผู้อำนวยการฝ่ายเทคนิคเป็นคนจัดการให้
- ผมเป็นสตาร์ตอัป ผมไม่เคย… - ให้ตายสิ
ทำธุรกิจมาไม่ถึงปีครึ่ง
เขาถามเรื่องสัญญาธนาคาร
- ที่ผมจะถามต่อคือ… - แน่นอน ผมจะตอบให้
ธนาคารแบนคอร์ป พวกเขาเป็นผู้จัดการให้เรา
เราทำตามข้อตกลง ใบอนุญาตของพวกเขาโดยตรง
แต่นั่นทำให้คุณต้องออกจาก 34 รัฐทันทีสิ เพราะเรื่องค่าใช้จ่าย
ไม่ใช่ 34 รัฐแต่เป็น 36 รัฐ
ก็ประมาณ 28 รัฐ เพราะผมว่ามันมี 51 52 รัฐนะ
ใช่ไหม
เอาละทุกคน
ผมพูดไม่เก่งไง โอเคนะ แค่อยากมาพูดแบบตรงๆ จริงใจ
ผมแค่รู้ดีว่าเรากำลังทำอะไร
คุณไม่ใช่วิศวกรซอฟต์แวร์ คุณไม่ใช่นักเขียนโค้ด ไม่ใช่…
ส่วนตัวผมน่ะไม่ ผมบอกได้เลย
ผมแค่คนที่นำทาง ให้พวกเขาออกแบบตามวิสัยทัศน์ผม
งั้นไมค์ไม่ทำอะไรเลยเหรอ แล้วทำไมเขาเป็นซีอีโอล่ะ
- พูดตามตรง เขาคือคนลงเงิน - แล้วเขามีหน้าที่อะไรในเรื่องนี้
ไมค์เป็นนักลงทุน
ที่เห็นวิสัยทัศน์ของผมแล้วบอกว่า "เอางี้ไหม ผมจะจัดการให้คุณเอง"
เขาให้โอกาสผมมาถึงจุดที่ผมอยู่นี้
เราไม่ใช่คนที่ฉลาดและหัวดีที่สุด
- เราจะไม่มานั่งพูดว่าเราฉลาด - พูดเรื่องนั้นทำไม
ผมทุ่มเทขยันหมั่นเพียร…
ผมไม่อยากเชื่อใครทั้งนั้น
บนโลกใบนี้ จนกว่าพวกเขาจะพิสูจน์ตัวได้
ผมก็เลยเริ่มถามหา ซีอีโอไมเคิล เอ็ดเวิร์ดส์ชื่อดังนั้น
ไมเคิล เอ็ดเวิร์ดส์นี่… ผมขอคุยด้วยได้ไหมครับ
เพื่อที่ผมจะได้เข้าใจบทบาทของเขา และมุมมองของเขาในเรื่องนี้หน่อย
นานๆ ทีเขาจะแวะมาที่ออฟฟิศ มาเช็กอะไรต่างๆ
แล้วที่ว่าอยากคุยกับเขานี่ คุณอยากคุยเรื่องอะไรเหรอ
ผมแค่สงสัยว่า มีใครที่ผมพอจะคุยด้วยได้บ้างไหมน่ะครับ
ผมจัดการให้ได้นะ
ถ้ามันจะอยู่ในบทความนิวยอร์กไทมส์ล่ะก็นะ
คือเขาเป็นซีอีโอคุณนี่ เขายังเป็นซีอีโอบริษัทคุณอยู่ไหมครับ
คือเขาเป็นเหมือนคนลงทุนแรกเริ่มของเรา ก่อนที่เราจะได้ทำอะไรเป็นชิ้นเป็นอัน
เราโดนถล่มเยอะมาก เราเลยพยายามจะกำจัด
ทุกอย่างที่ปลอม ที่บิดเบือนจากความจริง ออกไปให้หมดในคราวเดียว
(ซอร์บี: ลบเรื่องฟูฟูทิ้งให้หมด)
เราต้องเคลียร์เรื่องฟูฟูทิ้งไปทั้งหมด
เรื่องไม่จริง เรื่องปลอมๆ
แบงคอร์ปเป็นธนาคารที่เราใส่ไว้ในเว็บเรา
อันนั้นก็ปลอม เป็นผมจะรีบชิ่งก่อนในตอนที่ยังไม่สายไป
แซมใช้บัตรเติมเงินของแบนคอร์ปเป็นบัตรต้นแบบ
เขาก็เลยแบบ "ช่างแม่ง ก็บอกว่าเป็นแบนคอร์ปแล้วกัน"
ก็ในเมื่อมันคือบัตรแบนคอร์ปจริงๆ
อนุมัติ
แล้ววันหนึ่ง เราก็ได้รับหมายแจ้งยุติการใช้งาน จากธนาคารแบนคอร์ป
มันน่ากลัวมากเลยครับ
(สุดยอดทนายสำหรับสตาร์ตอัป)
แซมเจอสำนักงานกฎหมายชื่อโป๊ปกับดันน์
พวกเขาเป็นบริษัทชื่อดัง จากนิวยอร์กบนถนนวอเตอร์
เอริค โป๊ปเป็นอดีตทนายก.ล.ต.
คนฉลาดและมีไหวพริบบอกเราทางโทรศัพท์ว่า
"ฟังนะ ผมจะจัดการ เรื่องกฎหมายทั้งหมดให้เอง"
เขาปลอบใจเราเกี่ยวกับข้อผิดพลาดจุกจิก ที่บริษัทเรามีมาแต่แรก
เราจัดการมันแล้ว เราให้ทีมกฎหมายที่ดีที่สุดดูแลอยู่
เราส่งหมายแจ้งยุติการใช้งานให้กับเอริค โป๊ป
"เอริค เราจะทำยังไงดี" เขาบอกว่า "เอาออกจากเว็บก็พอ"
"ไม่ต้องห่วง แค่ทำตามหมายแจ้งยุติการใช้งาน แล้วทำงานต่อไป"
ผมเริ่มสังเกตเห็นว่า มีสิ่งต่างๆ เปลี่ยนไปบนเว็บไซต์ของพวกเขา
แบนคอร์ปหายไปจากเอกสารแนะนำ
ทำไมมันหายไปล่ะ
นี่มันเกิดอะไรขึ้น แล้วเทคโนโลยีที่คุณสัญญาไว้ล่ะ
เรามีเหตุผลที่เราไม่เปิดเผยบางอย่าง
เรามีเทคโนโลยีที่ต้องปกป้อง เทคโนโลยีของเราคือกระดูกสันหลังของเราเลย
ถ้าไม่มีเทคโนโลยี เราก็ไม่มีสินค้า
เป้าหมายของเราไม่ใช่การไม่โปร่งใส เพราะเราเข้าใจดี
ว่าคริปโตเคอร์เรนซี สามารถเอาความไม่โปร่งใส
มาพลิกเป็นการหลอกลวงได้ เราเข้าใจดี
ทุกครั้งที่เราเกิดปัญหาติดขัดอะไร เราก็กลับไปตรงนี้ได้เสมอ
"ใช่ๆ โชคดีจังที่เรามี ไมเคิล เอ็ดเวิร์ดส์
ให้ปรึกษาได้เสมอ เขาทำให้วิสัยทัศน์ของเราเกิดขึ้นจริง"
ผมจะย้อนกลับไปอ่านคำถามบางส่วน
ที่คนถามกันเข้ามานะครับ ผมจะเลื่อนขึ้นไป
(ไมเคิล เอ็ดเวิร์ดส์อยู่ไหน)
แน่นอนว่าผู้คนอยากเจอไมเคิล เอ็ดเวิร์ดส์
(เขาต้องเป็นซีอีโอไม่ใช่เหรอ)
(ไมค์เป็นคนเดียวที่มีประสบการณ์!)
(เอาตัวไมเคิล เอ็ดเวิร์ดส์ออกมาเดี๋ยวนี้ ไม่งั้นเราจะตามล่าเขา)
คนเข้ามาพูดพล่ามในห้องแชตเรา เอาแต่พล่ามไปเรื่อย
"เมื่อไหร่คุณจะให้ไมเคิล เอ็ดเวิร์ดส์ ออกมาคุยกับทุกคน"
"เขาเคยทำงานที่นี่ไหม เขาได้จบจากที่นี่ไหม"
"มีใครชื่อไมเคิล เอ็ดเวิร์ดส์
ที่อาศัยอยู่ในไมอามี อายุเท่านี้ ที่มีรูปนี้บ้าง"
ผู้ร่วมก่อตั้งและซีอีโอที่ถูกอ้างถึงนี่อยู่ที่ไหน
"ไมเคิล เอ็ดเวิร์ดส์"
นั่นคือตอนที่เรารู้แล้วว่า เราต้องกำจัดไมเคิล เอ็ดเวิร์ดส์ทิ้ง
ให้เร็วที่สุดครับ
(ฉันโดนลากมาด่า)
(เรื่องเริ่มรุนแรงมากแล้ว)
(คนอยากเห็นว่า ใครอยู่เบื้องหลังโครงการนี้)
(ฉันจะกลบรอยให้หมดก่อนแล้วกัน)
(นายคิดจะทำอะไร)
(จะฆ่าซีอีโอทิ้ง)
พลาดโง่ๆ
ปล่อยแถลงข่าวออกไป
ไมเคิล เอ็ดเวิร์ดส์ ซีอีโอของเรา เสียชีวิตในอุบัติเหตุรถยนต์
มันเป็นอุบัติเหตุทางรถยนต์ที่เลวร้าย ขอพระเจ้าอวยพรให้ผู้เสียชีวิต
แล้วมันก็แค่นั้นครับ
สวัสดีครับ
ผมไมเคิล เอ็ดเวิร์ดส์
ผู้ก่อตั้งและซีอีโอของเซ็นทราเทค
นั่นคือคุณจริงๆ เหรอครับ
ไม่ นั่นไม่ใช่ผมเลย
ผมดร.แอนดรูว์ ฮาเลย์โก เป็นศาสตราจารย์ที่มหาวิทยาลัยแมนิโทบา
"ในวันที่ 25 สิงหาคม ไมเคิล เอ็ดเวิร์ดส์จากโลกนี้ไปอย่างกะทันหัน"
"เหลือไว้เพียงสแตนลีย์ สุนัขเฟรนช์บูลด็อกของเขา
และอาชีพอันประสบความสำเร็จ ในฐานะนักลงทุนและรองประธาน
ที่เวลส์ ฟาร์โกและเชส"
"เขาจบการศึกษาในคณะบริหารธุรกิจ จากมหาวิทยาลัยฮาร์วาร์ด
ซึ่งช่วยให้เขามีความพร้อม ในการลงทุนครั้งล่าสุดในฐานะผู้ร่วมก่อตั้ง
และซีอีโอของเซ็นทราเทค ในไมอามีบีช ฟลอริดา"
น่าขนลุกชะมัด
ว้าว อย่างน้อยผมก็ได้จบบริหารธุรกิจ และถูกฝึกมาอย่างดีที่ฮาร์วาร์ดนะ
ผมไม่เคยรู้เลยว่าพวกเขาไปถึงขั้นนั้น
ไมเคิล เอ็ดเวิร์ดส์ ไม่เคยมีตัวตนจริงๆ ด้วยซ้ำครับ
เราสร้างเขาขึ้นมาเองตั้งแต่ต้น
รูปของไมเคิล เอ็ดเวิร์ดส์ถูกดึงมาจากกูเกิล
ตอนที่เราเสิร์ชว่า "ชายแก่ผิวขาว"
ไล่ดูรูปทั้งหมดแล้วก็เจอชายแก่ผิวขาว
เราแค่เอารูปนั้นมา และนั่นแหละคือไมเคิล เอ็ดเวิร์ดส์
มันน่าโมโหมากที่คุณถูกนำมาปรับแปลง
และถูกใช้งานเพื่อประโยชน์ของคนอื่น
หลังจากไมเคิล เอ็ดเวิร์ดส์ถูกฆ่าทิ้งไป
เราก็พยายามหาซีอีโอคนใหม่
ผมเลยไปถามตาผม ว่าเขาอยากมาเป็นซีอีโอบริษัทไหม
ในตอนนั้นตาเป็นมะเร็ง เขาไม่สนอะไรแล้ว
เขาบอกว่า "ช่างมันสิ แต่งตั้งฉันเลย"
แล้วเราก็เอารูปเขามา
เท่านี้เราก็ได้ซีอีโอคนใหม่
(ไม่พบหน้าที่เรียก)
คือจากครั้งล่าสุดที่เราคุยกัน
ซีอีโอคนแรก ไมเคิล เอ็ดเวิร์ดส์นั่นน่ะ รูปเขาคือรูป
ของชายจากแคนาดา ที่ไม่ได้ชื่อว่าไมเคิล เอ็ดเวิร์ดส์
ผมเห็นคุณลบหน้าประวัติลิงค์อิน อันเดิมของเขาไปแล้ว
คือมันยังงี้ครับ เขาอยากเป็นนักลงทุนเงาน่ะ
แต่หน้าประวัติลิงค์อินนั่นหายไปใช่ไหม
เมื่อไหร่กันครับ ผมไม่แน่ใจด้วยซ้ำ
- คือมันมีลิงค์… - ผมมีคำถามนึง
นี่คุณต้องการจะสื่ออะไร คือนี่เป้าหมายคือยังไงกันแน่
หลังจากไมเคิล เอ็ดเวิร์ดส์จากไป
ผมต้องให้ได้รู้ว่าวิลเลี่ยม แฮกเนอร์เป็นใคร
ผมค้นคว้าเรื่องผู้ก่อตั้ง อะไรก็ตามที่ผมหาได้
(เรย์ ทราปานี ผู้เชี่ยวชาญด้านการแก้ไขเครดิตสินเชื่อ)
ผมเริ่มสืบประวัติของเรย์มอนด์ ทราปานี เช็กภูมิหลังทั้งหมด
ในหน้าเฟซบุ๊กของเขา
ว้าว นี่มันอะไรกันเนี่ย
วิลเลี่ยม แฮกเนอร์คือตาของเรย์มอนด์
มันน่าสงสัยมากๆ
(บัญชีปลอม มีเยอะแค่ไหน)
ผมส่งสัญญาณเตือนในช่องสแล็ค
เราโดนทัวร์ลงหนักมาก
ต้องคอยปิดปากพวกเกรียนคีย์บอร์ด
มีแต่คนบอกว่าพวกเขาไม่มีซีอีโอ
ยังมีอีกสองสามเรื่องที่คนคิดว่ามีการฉ้อโกงด้วย
มีคลิปยูทูบที่ชำแหละทุกอย่างบนเว็บไซต์
ที่ดูไม่สมเหตุสมผล
ผมไม่ได้กังวลเรื่องยูทูบกับเรดดิตเลยนะ
เราจะไม่ยุ่งกับเรื่องพวกนี้
พอคลิปนั้นถูกปล่อยออกมา เซ็นทราเทคก็เสนอเงินให้ลบทิ้ง
เขารับเงินแล้วก็มาโพสต์ลงในช่องสแล็ค
มันแบบ "ดูดิ ฉันเพิ่งได้รับเงิน แลกกับการลบคลิปทิ้ง"
จะมีคนมาแพร่ก.ม.ส.ในห้องแชตเราทุกวัน
ความกลัว ความไม่มั่นใจ และความสงสัย
และเราก็เปลี่ยนเกรียนคีย์บอร์ดพวกนี้หลายๆ คน ให้มาเชื่อในเซ็นทราได้
ด้วยการจ่ายเงินให้เหรอครับ
คุณจ่ายเงินให้พวกเขาลบโพสต์ ที่ส่งผลเสียกับคุณไม่ใช่เหรอ
เรื่องนั้นผมไม่รู้
เราจ่ายเงินให้คนทั้งวัน เราทำแค่นั้น
"ฉันรู้ว่านี่มันเรื่องตอแหล แต่นี่เงินสองหมื่น"
"ช่วยลบทิ้งทีได้ไหม"
"หุ้นส่วนของคุณไปไหนแล้ว"
"ไหนล่ะหลักฐานที่พิสูจน์ว่ามันใช้งานได้จริง"
และขณะที่ผมผลักดันเรื่องนั้นต่อไป ผู้คนก็เริ่มไม่พอใจ
ผมสงสารพวกคุณนะ ชีวิตพวกคุณไม่มีอะไรน่าสนใจให้ทำ
นอกจากการกลั่นแกล้งบริษัท
พวกนั้นบอกว่าผมแพร่ก.ม.ส.
ทุกครั้งที่มีอะไรแบบนั้นในห้องแชต
เราก็แค่รีบเอาออกให้ด่วนที่สุด
สำหรับบางคนแล้ว คุณก็ดูออกแต่ต้นว่าคุณโน้มน้าวไม่ได้แน่
แล้วพวกเขาก็ตัดสินใจว่าแบนผมทิ้งเลยจะดีกว่า
ผมจะได้แพร่ก.ม.ส.ไม่ได้อีก
ผมเดือดจัดเลย คนพวกนี้มันชั่วมาก
ตอนยังเด็กๆ ผมก็นิสัยเสียนะ
เหมือนเรย์มอนด์ ทราปานีเลยก็ว่าได้
ทุกอย่างมันเปลี่ยนไปมาก หลังจากผมไปประจำการครั้งแรก
และจากประสบการณ์ที่ได้มา
ผมไปประจำที่อัฟกานิสถาน
การสูญเสียทำให้คุณแอบชะงัก
แล้วตั้งคำถามจริงๆ จังๆ ว่าคุณมีชีวิตเพื่ออะไร
มันเปลี่ยนทุกอย่างไป… อย่างรวดเร็ว
เมื่อถึงจุดหนึ่งเราทุกคนก็ต้องเติบโต เพื่อมีเป้าหมายในชีวิต
นอกเหนือจากเงิน
เงินซื้ออะไรให้คุณได้มากมาย แต่สุดท้ายแล้ว
ชื่อเสียงของคนที่คุณเป็นตอนมีชีวิตอยู่ จะอยู่ยืนยาวกว่าเงินที่คุณมี
หลังจากที่ผมถูกแบน
ผมก็หมกมุ่นกับเซ็นทราและ…
อยากทำลายพวกมันให้สิ้นซาก
ใช่ ตอนนั้นผมแค้นเป็นการส่วนตัวแล้ว
ทั้งสองคนที่เพิ่งทำไอซีโอให้เซ็นทรา
เป็นแค่นักต้มตุ๋นดีๆ นี่เอง ระวังตัวด้วยนะครับ
ทุกวันนี้จะมีคนทำคลิปวิดีโอในยูทูบ
ว่าเซ็นทราทำอะไรผิดไปบ้าง ว่าสัญญาพวกนี้ไม่จริงบ้าง
ตอนนั้นผมจำได้ว่าแค่คิดในใจว่า นี่แหละจุดจบ
และแบบไม่มีปี่มีขลุ่ย
(บิตเซ็ต - สนใจในผลิตภัณฑ์ของคุณ)
ก็มีเกาหลีใต้โผล่มา
(เราจะซื้อหุ้น 30 เปอร์เซ็นต์ด้วยเงินก้อนใหญ่)
บิตเซ็ต บริษัทเกาหลีใต้
(ด้วยเงินจำนวนห้าล้านดอลลาร์)
มีข้อมูลเกี่ยวกับพวกเขาไม่มากนัก
แต่เรารู้ว่าพวกเขามีเงินเยอะ พวกเขารักเซ็นทราเทค
และอยากช่วยให้เราเติบโตในตลาดเอเชีย
พวกเขาจะลงทุนล่วงหน้าห้าล้าน
แล้วพวกเราก็ต้องไปเกาหลี โชว์หลักฐานพิสูจน์การใช้งานจริง
แล้วก็จะลงทุนที่เหลือเพิ่ม
พวกเขาก็ลงทุนมาห้าล้าน
และจากนั้นเราก็…
"เอาละ เราต้องบินไปเกาหลี ให้เรื่องนี้มันสำเร็จ" ดังนั้น…
เราก็แบบ "เราต้องมีแอปแล้ว"
(วิดีโอโปรโมตของเซ็นทรา)
ใช่ๆ เราสร้างแอปปลอมขึ้นมาแล้ว ตอนนำเสนอครั้งก่อนๆ
เพื่อจะถ่ายคลิปวิดีโอแล้วโชว์ในแอปว่า " ดูสิเนี่ย…"
"พอผมรูดบัตรปุ๊บ จำนวนบิตคอยน์ที่ถูกต้องก็ถูกตัดออกไปเลย"
แต่เราต้องการแอปปลอมที่ดีกว่านี้
เราได้รับมอบหมายงาน "ช่วยสร้างอินเทอร์เฟสแบบที่พอเรากดปุ่ม
แล้วมันจะพิสูจน์ได้ว่าทำงานได้จริง ให้เราทีได้ไหม"
เราสร้างแอปขึ้นกันแบบมีเดดไลน์
ตอนนั้นพวกเขาบอกเราว่า จะไปเกาหลีเพื่อทดสอบแอป
พวกเขากังวลว่ามันจะใช้ได้ผลไหม
เพื่อพิสูจน์ว่ามันใช้ได้จริง เราต้องมีคนป้อนข้อมูลด้วยตัวเอง
ไม่รู้สิ นับว่าปลอมได้ไหม
มันทำงานได้ ปรับขนาดไม่ได้
มันก็แค่ต้นแบบ
เราให้ทั้งทีมเทคโนโลยีของเราดูแล
ย้ายความรับผิดชอบจากแอปจริง
มาทุ่มเทโฟกัสกับแอปปลอม
ที่จะทำงานได้ในทันที ตอนที่ซอร์บีไปเกาหลี
ทำไมไม่ให้พวกเขาจดจ่อกับแอปจริงไปล่ะ
ผมแค่คิดว่า "โหแม่ง เกาหลี"
(เกาหลีใต้)
ผมไม่ไปเกาหลีใต้
ผมไม่ชอบไปต่างประเทศ
โดยที่คุณรู้ตัวว่าตัวเองกำลังทำอะไรตุกติก
ฟังดูเสี่ยงนะ
เราส่งซอร์บีไป
เขาบอกว่า "ดูแลออฟฟิศนะ ฉันไม่อยู่"
เขาขึ้นเครื่องไปเองคนเดียวเลย
พวกเขาไม่มีอะไรเลย
พวกเขาสร้างแอป ที่จะเรียกเก็บเงินจากบัตรเดบิต
แล้วทำให้มันดูเหมือนว่า คุณใช้เงินจากบัญชีคริปโตโดยตรง
เราเอาบัตรเดบิตนั่นมา แล้วส่งไปแคลิฟอร์เนีย
ทำเป็นเซ็นทราการ์ดแบบโลหะ
ทีนี้เราก็มีเซ็นทราการ์ดแบบโลหะ ที่พอเรารูดปั๊บ
มันจะดึงเงินจากบัญชีธนาคารไป
เราแค่กดปุ่มเพื่อให้มันแสดง เหมือนเป็นแอปของจริง
ที่ทำงานได้ถูกต้อง
ทางฝั่งเรา เราแค่ต้องแอบทำธุรกรรมเบื้องหลัง
เราจะโอนจำนวนนั้นให้พวกคุณ
ตอนนี้เขาอยู่ที่เกาหลี
และเราก็จะ…
ทีนี้เขาก็ต้องถ่ายทำ การนำเสนอต่อหน้าทีมงานพวกเขา
ผมเชื่อว่าการร่วมหุ้นกัน ระหว่างเซ็นทราเทคกับบิตเซ็ต
จะทำให้เราแข็งแกร่งในตลาดเอเชีย
และจะเป็นการโปรโมตคริปโตเคอร์เรนซี ไปทั่วโลกด้วยครับ
เวลาคุณค้นหาคำว่าเซ็นทราในอินเทอร์เน็ต หลายคนบอกว่าเป็นการหลอกลวง
ทำไมพวกเขาถึงคิดแบบนั้นครับ
แล้วคุณคิดยังไงกับคำกล่าวหานั้น
คำกล่าวหาทั้งหลายมาจากคู่แข่งเรา
ที่รู้สึกว่าผลิตภัณฑ์ของเราเป็นภัยคุกคาม
เซ็นทราการ์ดเป็นบัตรเดบิตคริปโตเคอร์เรนซี ที่ดีที่สุดในโลก
ข้อกล่าวหาเหล่านี้เป็นเท็จครับ
มันค่อนข้างเครียดเลยครับ
เขาตื่นเต้นมาก ต้องทำหน้าตาขึงขัง
เรากระตุ้นเขาด้วยการส่งข้อความไปว่า "นายทำได้ นายต้องทำได้ดีแน่"
นี่คือการออดิชั่นของเขา เพื่อมัดบริษัทนี้ไว้และปิดข้อตกลง
ตอนที่เขาไปนำเสนอกับบิตเซ็ต
เรากดปุ่ม…
แล้วบนแอปกลับไม่เปลี่ยนไป
มันไม่ได้ผลเลย
การแสดงสดในต่างประเทศ
ผมนี่เหงื่อแตกพลั่ก
แล้วเราก็ขาดการติดต่อ
เราไม่รู้ว่าเกิดอะไรขึ้น
มันเกิดบ้าอะไรขึ้น
ผ่านไปสามชั่วโมง เราช็อกกันหมด เราแบบ "ฉิบหาย"
พวกเราทางนี้พากันหวังว่าเขาจะรอดกลับมา
เขาจะถูกฆ่าไหม เราคิดว่าเขาตายแล้ว
ในที่สุด…
เขาก็ส่งข้อความหาเรา
"เฮ้ย มันไม่ได้ผล"
"แต่… พวกเขายังจะลงทุนกับเรานะ"
ในวันเดียวกันนั้น พวกเขาลงทุนอีก 15 ล้าน ในบริษัทของเรา
เขาดันกล่อมให้พวกนั้น มาสมรู้ร่วมคิดในปฏิบัติการนี้ได้
เขาบอกเราว่าพวกเขากำลังตัดต่อวิดีโอ เพื่อให้ดูเหมือนว่ามันได้ผล
ถ้าพวกเขาจะเอาด้วยและสมรู้ร่วมคิดกับเรื่องนี้
ก็เอาดิวะ ตามนั้น
หุ้นส่วนใหม่ของเรา บิตเซ็ต
(ฉันรักเกาหลี)
ในแง่หนึ่ง เซ็นทราคือเรื่องราวของคริปโตเลย
นั่นก็คือความพยายามมุมานะ โดยมีความจริงแท้ซ่อนอยู่
แต่กลับพลาดพลั้งและเจอปัญหาซ้ำแล้วซ้ำอีก
แต่คนก็กลับไปหามันเรื่อยๆ
มันมีเสน่ห์บางอย่าง ที่ทำให้คนตัดใจจากสิ่งที่วาดฝันไว้ไม่ได้
และส่วนหนึ่งของสิ่งที่วาดฝันไว้นั่น ก็เป็นอะไรง่ายๆ
คือคุณจะรวยได้อย่างรวดเร็ว
เราเริ่มต้นไอซีโอในช่วงเวลาเหมาะเหม็ง อีเธอเรียมราคาขึ้นทุกวัน
แล้วพวกเขาก็เอาอีเธอเรียม มาลงทุนในเซ็นทราทุกวัน
ตูม
ผมเห็นอนาคตตัวเองรุ่งโรจน์เลย
ผมไม่อยากให้มันจบลง
ที่แปลกสำหรับผมคือ พวกคุณทั้งคู่ไม่เคยมีประสบการณ์ด้านบล็อกเชน
แล้วคุณตัดสินใจมาทำธุรกิจนี้ได้ยังไง
ผมกับแซมเป็นเด็กเนิร์ดตั้งแต่เด็กๆ
เรารักคอมพิวเตอร์มาตลอด
ผมเอาแต่คิดว่า พอเมื่อไหร่ที่ผมเริ่มตั้งคำถามยากๆ
พวกเขาจะปิดตัวลง และรู้ตัวว่านี่ไม่ใช่เรื่องดีสำหรับพวกเขาแน่
และผมก็คิดอีกแหละว่า พวกเขาเริ่มเชื่อในคำแก้ตัวของตัวเองเข้าจริงๆ
(ฟลอยด์ เมย์เวทเธอร์ช่วยให้เด็กหนุ่ม จากไมอามีสองคนรวยได้ยังไง)
ตอนนั้นฉันอยู่ที่บ้านแม่
และเราทุกคนก็อ่านไปพร้อมๆ กัน และเราก็บอกว่ามันไม่ดีแล้ว
ผมอ่านมันแล้วก็ไม่อยากจะเชื่อ
ตอนนั้นผมหวังว่า จะไม่มีใครอ่านบทความนั่น
ผมเขียนอีเมลหาทนายของผม แล้วก็แบบ "เห็นนี่ไหม"
หลังจากนั้นผมก็เทขายทุกอย่าง เพราะผมรู้ว่ามันจบแล้ว
ผมขาดทุนไปเยอะ
แม่ง
"เพียงตรวจสอบประวัติธรรมดาก็พบว่า
ประธานบริษัทเคยมีปัญหา ทางกฎหมายมาบ่อยครั้ง"
"การที่นักมวยมาโฆษณาให้กับเซ็นทรา
รวมทั้งการโฆษณาคล้ายกัน จากแร็ปเปอร์ชื่อดัง ดีเจคาเล็ด
ทำให้โครงการมีความน่าเชื่อถือ
ที่ลงเอยด้วยปัญหาจำนวนไม่น้อย
รวมถึงผู้บริหารระดับสูง ที่ดูเหมือนจะไม่มีตัวตนจริงด้วยซ้ำ
และแผนธุรกิจอันโคลงเคลง ที่เปลี่ยนแปลงอย่างรวดเร็ว
ผมจำได้ว่าเขาโทรหาผมแบบโกรธจัด
เขาบอกว่า "ฉันจะฟ้องให้หมด"
ผมก็ "นายจะฟ้องนิวยอร์กไทมส์เหรอ"
แล้วก็ "โชคดีละกัน ฉันว่าเรื่องนี้ไม่เป็นไปดั่งใจนายหรอก"
นักข่าวเขาแค่อยากเขียนบทความโจมตี
ตรรกะของเขาก็คือ
ใครก็ตามที่ยุ่งเกี่ยวกับคริปโตนั้นเสื่อมทราม และต้องถูกแฉ
เขาแค่เล็งเป้ามาที่เรา
ฟาร์กัสเป็นคนจัดการเรื่องบทความนั่น แล้วผมก็แบบ
"นายไม่ได้ถามเหรอ ว่าพวกนั้นจะเขียนเกี่ยวกับอะไร"
แบบว่า "แค่ตกลงให้เขียนบทความ ถ่ายรูป
โดยที่ไม่ถามว่ามันเกี่ยวกับอะไรเลยเหรอ"
แล้วทำไมคุณถึงไม่ถามล่ะ
ก็เขาได้คุยกับนิวยอร์กไทมส์แล้วไง
เขาเป็นคนที่เรามอบหมายให้ทดสอบเรื่องพวกนั้น
เรย์โทษว่าผมไม่ตรวจเช็กให้เขาเหรอ
ผมว่าเรย์จำไม่ได้ว่า ตอนปี 2017 ตัวเองอยู่ในสภาพไหนนะ
หมอนั่นมันเมายาหนัก
เขาทั้งโง่ ใสซื่อ ครบสูตรเลย เขาตกลงกับทุกเรื่องใช่ไหมล่ะ
เขาไม่มีประสบการณ์อะไรที่ต้องใช้สมองเลย
ให้มันไปตายไป
ผมว่าการไปคุยกับเรย์
ทำให้เขาโมโหกว่าเดิม เพราะเขารู้ตัวว่า
ตัวเองไม่ใช่คนดี
บทความของนิวยอร์กไทมส์สำคัญมากๆ ครับ
เวลาเรื่องมันเป็นที่สนใจจากสาธารณะ
และมีการตั้งคำถามสำคัญว่า สิ่งนี้มีอยู่จริงหรือไม่
และมีคนกำลังระดมเงินจำนวนมากอยู่นั้น ทำให้ทางก.ล.ต.สนใจ
ในมุมหนึ่งนั้นเซ็นทราก็หน้าทนมาก
พวกเขากล้าพูดในสิ่งที่พิสูจน์ ได้อย่างไม่ยากเย็นเลยว่าไม่เป็นความจริง
อย่างความสัมพันธ์ กับบริษัทบัตรเครดิตและธนาคาร
การใช้รูปคนปลอมๆ ประวัติปลอมๆ
และคิดว่ามันจะได้ผลในระยะยาว
มันยากที่จะเข้าใจว่า ทำไมถึงมีคนคิดได้ว่ามันจะได้ผล
พวกเขาอาจจะแค่ล้อเล่นเฉยๆ
แต่การสร้างเรื่องว่าซีอีโอตายจากอุบัติเหตุ
แล้วคิดว่านั่นจะได้ผลนี่ มันเหนือความคาดหมายมาก
เราร่วมมือกับหน่วยงานกำกับดูแลทุกหน่วยเต็มที่
เพื่อให้แน่ใจว่าทุกอย่างเรียบร้อยดี
เซ็นทราตั้งใจอยู่ไปอีกนาน เราทำทุกอย่างที่ทำได้ตามกฎ
ตอนแรกเซ็นทราเกิดมาจากเรื่องไร้สาระเต็มสูบ
แต่พอเราเริ่มทำเงินได้หลายล้าน
เราก็เห็นว่ามันมีโอกาสเป็นของจริงได้นะ
เราต้องการทนายดีๆ มาช่วยพาเราไปถึงจุดนั้น
สิ่งสำคัญที่เราให้เอริค โป๊ปจัดการ
คือทำให้แน่ใจว่า เซ็นทราคอยน์ไม่ใช่หลักทรัพย์
เพราะเราไม่อยากมีปัญหากับก.ล.ต.
เลขาของเราได้รับอีเมล
และมีหมายเรียกหนา 500 หน้าจากก.ล.ต.
เราเป็นบริษัทที่อยากจะปฏิบัติตาม
กฎหมายและข้อบังคับของอเมริกา
ตอนนั้นเราจึงจ้างที่ปรึกษาประจำบริษัท อัลลัน ชัตต์
ที่ปรึกษาทั่วไป และจนท.กำกับดูแลกิจการที่เซ็นทราเทค
อัลลัน ชัตต์เริ่มถามคำถาม ว่าที่ปรึกษาทางกฎหมายของเราเป็นใคร
เราบอกเขาว่า "เอริค โป๊ป จากวอเตอร์สตรีตในแมนฮัตตัน
ที่มีประสบการณ์เป็นทนายธุรกิจมา 20 ปี"
"เว็บไซต์เขาสวยมาก เขารับสายเร็ว เขาสมบูรณ์แบบเลย"
แล้วเขาก็บอกว่า "โอเค ผมหาใบอนุญาตทนายความเขาไม่เจอ"
"หมายความว่าไง"
เขาบอกว่า "หมอนี่มันต้มตุ๋น" "คุณพูดเรื่องอะไร"
"มันหลอกลวง"
เอริค โป๊ปกลายเป็นเด็กมหาลัยจากเวอร์จิเนีย
นายจะไปปาร์ตี้ไหม
- ไม่อะ - โอเค
ชื่อจอห์น แลมเบิร์ต
ผมมองว่าโดนัลด์ ทรัมป์ ว่าเป็นการฟื้นฟูพรรครีพับลิกัน
และเขาเป็นหนึ่งในผู้ก่อตั้ง กลุ่มนักศึกษาเพื่อทรัมป์
เขาเรียนมหาวิทยาลัย และเราจ่ายเงินให้เขา
เท่ากับเราโดนเด็กมหาลัยคนนี้หลอก
ให้เราเชื่อว่า เราได้ปฏิบัติตามกฎของก.ล.ต.แล้ว
เอาออกจากเว็บแล้วทำตาม หมายแจ้งยุติการใช้งานก็พอ ไม่มีปัญหา
คุณเป็นโทเคนเพื่อสิทธิประโยชน์นะ
บริษัทส่วนใหญ่เริ่มต้นด้วยวิสัยทัศน์ แล้วสร้างมันให้เป็นความจริง
อีเมลเรื่องก.ล.ต.ที่เขาส่งให้เรา เป็นของปลอมทั้งหมด
ทุกอย่างเป็นเรื่องโกหก
มันเป็นไอ้เด็กน้อยสติเฟื่อง
แล้วหุ้นส่วนผมคิดว่าเขาคือทนายตัวจริง ตลอดเวลาที่ติดต่อกันมา
หมอนั่นหลอกลวงบริษัทที่กำลังหลอกลวงคนอื่น
- มัน… - ลวงซ้อนลวง
- เขาต้มนักต้มตุ๋นสินะ - ใช่ อย่างบ้าอะ
ก.ล.ต.จะเริ่มทำคดีนี้
จากนั้นเอฟบีไอ และกระทรวงยุติธรรมสหรัฐจะรับช่วงต่อ
ไปสู่การดำเนินการทางอาญา
ผมอ่านบทความนิวยอร์กไทมส์ ของนาธาเนียล พ็อปเปอร์
มันมีรูปถ่ายของผู้ร่วมก่อตั้งเซ็นทราเทคทั้งสามคน
พวกเขาใส่สูทเก๋ๆ และดูมีความสุขมาก
เหมือนชูนิ้วกลางให้เอฟบีไอ แล้วบอกว่า "ก็มาจับฉันสิ"
มีการฉ้อโกงครั้งมโหฬารเกิดขึ้นในตลาดนี้
มีคดีมากมายไปหมด
เราแค่พยายามหาตัวอย่างพฤติกรรม ที่เย้ยกฎหมายที่สุด
เพื่อที่เราจะได้ส่งข้อความไปสู่ตลาดนี้ได้
ในฐานะอัยการแล้ว ความคิดแรกของคุณคือ
"อาจมีคำอธิบายสำหรับเรื่องนี้ก็ได้"
"พวกเขาอาจมีใบอนุญาตจริง"
"บางทีไมค์ เอ็ดเวิร์ดส์อาจเป็นคนจริงๆ ก็ได้"
พูดง่ายๆ ก็คือเขาได้รับค่าจ้างเพื่อโปรโมต
การเสนอเหรียญเริ่มต้นนี้แต่ไม่ยอมเปิดเผย
ก.ล.ต.ยื่นฟ้องต่อดีเจคาเล็ด และฟลอยด์ เมย์เวทเธอร์
พวกเขาต้องคืนเงินที่ได้รับ สำหรับการโปรโมตพวกนี้คืน
พวกเขาต้องจ่ายค่าปรับด้วย
หลังจากนั้น เซ็นทราก็เริ่มลงมือพยายามซ่อนสิ่งต่างๆ
เงินเริ่มไหลออกจากบัญชี
และนั่นทำให้ทุกอย่างพังเร็วขึ้น
- คุณประหม่าเหรอ - เปล่า ไม่มีอะไรทำให้ผมกลัวเลย
ผมเล่นยา… ซาแน็กซ์ทำให้คุณไม่รู้สึกอะไรทั้งนั้น
วันหนึ่งผมได้รับข้อความ
"นี่ คุณรู้จักเซ็นทราเทคไหม เราจะยื่นฟ้องกัน"
ผมติดต่อพวกเขาแล้วบอกว่า "นี่ ฟังนะ ผมรวบรวมข้อมูลพวกนี้ไว้"
และผมนำเสนอข้อมูลทั้งหมด
พวกเขาบอกว่า "คุณคือคนที่ใช่เลย"
"อยากจะเป็นตัวแทนคดีฟ้องร้องแบบกลุ่มไหม"
ผมยอมรับหน้าที่ในการเป็นโจทก์นำ
ก.ล.ต.จะใช้ข้อมูลจากเรา
ในการฟ้องร้องของเราเพื่อล้มเซ็นทราเทค
ก.ล.ต.ร่วมมือกันกับกระทรวงยุติธรรม
ในการฟ้องคดีเพื่อที่ทางเอฟบีไอ จะได้ไปจับตัวพวกนี้ได้
นี่เป็นคดีฉ้อโกงที่โด่งดังคดีแรก
ที่ก.ล.ต.ได้จัดการ เกี่ยวกับคริปโตเคอร์เรนซีครับ
ตอนที่การสืบสวนจากก.ล.ต.ดำเนินไป…
ผมกับซอร์บีก็ทะเลาะกัน เรื่องหนี้สินตั้งแต่สมัยไมอามี เอ็กโซติกส์
ผมไปหาซอร์บีแล้วบอกว่า
"เฮ้ย เราต้องแบ่งเงินออกมาครึ่งล้าน
จ่ายหนี้ที่ฉันค้างอยู่นี่นะ"
ผมแค่อยากจ่ายหนี้ให้หมด เพราะมันเป็นหนี้ในชื่อครอบครัวผม
เอาเงินจากอีเธอเรียมมา 500,000 ดอลลาร์ ผมจะถอนเป็นเงินสด
ใช้หนี้ที่เราก่อด้วยกัน ซึ่งอยู่ในชื่อครอบครัวผม
ยุติธรรมดี
ผมอยากเอาเงินจากเซ็นทรามาใช้หนี้
เขาบอก "ไปตายซะไป"
ผมเกือบชกกับเขาในออฟฟิศแล้ว
ถ้าซอร์บียอมใช้หนี้ก้อนนั้น ผมสาบานเลยว่าจะไม่มีทางหักหลังเขา
ผมลาออกจากบริษัท แล้วก็แบบ "ไปตายซะ"
แล้วเริ่มถอนเงินหลายล้านดอลลาร์ ในเซ็นทราคอยน์ด้วยตัวเอง
คือมันแย่มากๆ ทุกอย่างมันบ้าบอไปหมด
บิลหรือป๊อปไม่รู้เลยว่ากำลังเกิดอะไรขึ้น ว่ามันร้ายแรงแค่ไหน
เขาป่วยมาก เขาไปรับเคมีบำบัด
รับการผ่าตัดสมอง
พ่อฉันตายระหว่างเหตุการณ์พวกนี้
โห เราอยู่สูงมากเลย
โห สุดยอดเลย ดูนั่นสิฮะ
ชอบไหม
เขารักเรย์มาก
แล้วเขาก็รักพ่อฉันด้วย
- ทักทายป๊อปหน่อยสิ มองทางนี้ - สวัสดีฮะ
พูดว่า "สวัสดีฮะตาจ๋า" สิ
เรย์เสียใจมาก
ผมไปติดเหล้าหนัก
เขาอยู่ในภาวะเสพติดขั้นสูง
คือฉันกลัวเลยค่ะ
กินซาแน็กซ์เหมือนเป็นขนม
ตอนนั้นผมแบบว่า "ช่างหัวบริษัทนี้แล้ว"
ผมเล่นพนันทุกวัน เล่นยาทุกวัน
แบบ… ทำไมต้องทำงานด้วย
ผมไม่ต้องรับผิดชอบอะไรแล้ว และผมก็มีเงินทั้งหมดนี้
ผมกำลังเล่นโป๊กเกอร์เดิมพันสูงอยู่ แล้วซอร์บีก็โทรมา
เขาบอกว่าเขาถูกจับข้อหาฉ้อโกงหลักทรัพย์
ผมแบบ "ซวยละ" แน่นอนแหละ แต่ว่าผมก็พยายามคิดแง่บวก
ผมเก่งเรื่องการแยกเรื่องต่างๆ ออกจากกัน และคิดบวกในทุกช่วงเวลา
วันนั้นก่อนผมออกมาจากคาสิโน
ผมซัดยาไปขนานใหญ่เพื่อให้มั่นใจว่า
ถ้าผมถูกจับขึ้นมา ผมจะเมาแอ๋ตอนที่ถูกจับ
ทนายของเขาโทรมา
และเธอบอกว่า "ฉันมีข่าวร้ายมาแจ้ง"
"เขาอาจต้องรับโทษจำคุกนาน 240 ปี"
ให้ตาย นี่มันเรื่องน่ากลัวนะ รู้ไหมคะ ฉันกลัวแทนเขามาก
ฉันไม่อยากเสียลูกชายไป
เซ็นทราถูกกล่าวหาว่าเป็นเจ้าของแผน การเสนอเหรียญเริ่มต้นหลอกลวง
ที่เซ็นทราอ้างว่าจะมอบบัตรเดบิต ที่ได้รับการสนับสนุนจากวีซ่าและมาสเตอร์การ์ด
แต่ทางก.ล.ต.บอกว่า เซ็นทราไม่มีความเกี่ยวเนื่องใดกับทั้งสองบริษัท
การได้รู้ว่าจะเกิดความยุติธรรมบ้าง มันทำให้รู้สึกดีนะครับ
คุณรู้สึกว่าตัวเองมีส่วนในเรื่องนี้ไหม
แน่นอนครับ ทั้งก.ล.ต. และกระทรวงความมั่นคงพวกเขาใช้คดีของเรา
ผมถูกตั้งข้อหาฉ้อโกงหลักทรัพย์ ร่วมฉ้อโกงหลักทรัพย์
ฉ้อโกงผ่านช่องทางอิเล็กทรอนิกส์ ร่วมฉ้อโกงผ่านช่องทางอิเล็กทรอนิกส์
พอถึงจุดนั้นผมก็ติดต่อหาทนายความ
และบอกว่า "มันเกิดอะไรขึ้น"
พวกเขาบอกว่า "ที่คุณทำได้คือ คุณสามารถให้ความร่วมมือได้"
ผมบอกทนายว่า "ผมยินดีให้ความร่วมมือเต็มร้อย ไม่มีปัญหาเลย อะไรก็ได้"
และผมก็ไปพบพวกเขาเพื่อให้ความร่วมมือ ทางนั้นก็แบบว่า
"คุณพูดไม่เป็นภาษาด้วยซ้ำ คุณเมายาหนักมาก"
"คุณจะให้ความร่วมมือยังไง" และพวกเขาก็ส่งผมไปบำบัด
(สี่ปีต่อมา)
ผมไปบำบัดมา 13 ครั้งแล้ว
แต่คราวนี้ผมแบบ "รู้อะไรไหม ช่างมันเถอะ ฉันพอแล้ว"
(วันตัดสินโทษ วันที่ 4 เมษายน ปี 2022)
วันนี้ผมจะต้องไปรับฟัง คำตัดสินโทษทั้ง 11 กระทง
ที่อาจได้รับโทษจำคุกกว่าร้อยปี
เรื่องใหญ่สุดคือคุณต้องทำให้ผู้พิพากษา เชื่อว่าคุณจะไม่ทำความผิดอีก
จุดประสงค์ของการจับคนขังคุก
คือเพื่อไม่ให้พวกเขาก่ออาชญากรรม และทำร้ายสังคมอีก
หรืออะไรก็ตามแหละ
แล้วลูกคุณเป็นยังไงบ้าง
ภรรยาผมอยู่ที่โรงพยาบาล
- ไม่มีทางน่า - ใช่ เมื่อเช้านี้น้ำคร่ำเธอแตก
- ให้ตายสิ - ผมเลยพาเธอไปโรงพยาบาล
คุณอยากไปโรงพยาบาลไหม
- ผมจะตามไปทีหลัง - เธอจะรอไหวเหรอ
ใช่ น้ำคร่ำเธอแตกแล้ว
เธอคิดว่าน่าจะต้องอยู่ที่โรงพยาบาลทั้งวัน แต่เธอไม่อยากให้ผม…
ไม่มีใครอยากเลื่อนนัดศาลครั้งนี้ เธอไม่อยากให้ผมเลื่อนน่ะ
ผมดูเหมือนอาชญากรไหม
ผมเจอภรรยาผมตอนที่ใส่กำไลคุมประพฤติ
ผมรู้สึกว่าเธอคือคนที่ใช่ และทำตามหัวใจครับ
ภายในหนึ่งเดือน เธอก็ตั้งท้อง
ไม่ใช่อะไรที่เราวางแผนไว้
คือแน่ล่ะว่าเราหลั่งใน
ดังนั้นก็พอรู้อยู่ว่ามันมีความเป็นไปได้
ผมเลิกยาแล้ว
ผมร่วมมือกับผู้รักษากฎหมาย
ผมร่วมมือกับเอฟบีไอ ก.ล.ต. ผมบอกทุกอย่างที่รู้ไปแล้ว
ถ้าคุณร่วมมือกับเอฟบีไอ พวกเขาก็ร่วมมือกับคุณ
และคุณจะรู้ว่า… มันแค่ต้องจริงใจเต็มร้อย
ผมให้ข้อมูลไปกับเอฟบีไอมากพอ
ที่จะขังซอร์บีไปได้แปดปีและขังฟาร์กัสได้
(แซม "ซอร์บี" ชาร์มา ถูกตัดสินจำคุกแปดปี)
(โรเบิร์ต ฟาร์กัสถูกตัดสินจำคุกหนึ่งปี)
นี่คือห้องที่แซมถูกตัดสิน…
ผ่านซูม
แซมนั่งอยู่ตรงนั้น
แม่เขา พ่อเขา ครอบครัวผมทั้งครอบครัว
แปดปีมัน…
มันแย่มาก
ผมว่ามันรุนแรงมาก
ผมไม่เห็นด้วยที่จะลงโทษทุกกระทงในคดีนี้
ผมมองว่าฟาร์กัสไม่ใช่คนประเภทนั้น
เขากลัวตัวสั่นเป็นลูกนกเลย
ผมว่าความผิดพลาดที่ใหญ่ที่สุดของเขา คือการไปยุ่งเกี่ยว
และพึ่งพิงกับสิ่งที่มีคนบอกมา
แต่เรย์ ปราทานี…
เรย์ ปราทานีคืออาชญากรตัวจริง
การที่ผมให้ความร่วมมือมีความหมายมาก
ผมเลยหวังว่าผมจะโดนโทษน้อยกว่า
รู้ไหม ผมเสียใจกับสิ่งที่ทำลงไป
การขอความเห็นอกเห็นใจ และความรู้สึกพวกนี้
จากคนที่ผมไม่เจอเคยมันเป็นเรื่องยากเสมอ
ผมเป็นแบบนั้นมาตลอด
ผมว่าผมต้องพัฒนาตัวเอง และไปให้ถึงจุดที่…
ที่ผมจะเห็นใจให้ใครสักคนในจีนได้
คุณทราปานี ฉันได้รับการโน้มน้าวอย่างมาก
จากรายงานของรัฐ ที่ระบุถึงความร่วมมือของคุณ
ฉันไม่มั่นใจว่าเคยได้ยินคำว่า "ผิดธรรมดา"
ถูกนำมาใช้ในการให้ความร่วมมือมาก่อนหรือไม่ และตอนนี้ก็ได้ยินหลายต่อหลายครั้ง
ในทุกขั้นตอนของคดี
ตั้งแต่การสืบสวน ไปจนถึงการตัดสินโทษจำเลยร่วมของคุณ
คุณทราปานีคะ ศาลได้ตัดสินแล้วว่า
ให้คุณรับโทษรอลงอาญา
ฉันไม่อยากขัดจังหวะเส้นทางของคุณ
เพราะคุณดูกำลังไปได้สวยมาก
- เราทำได้ - เย่
ไม่ต้องติดคุก
ฉันรักคุณมากเลย มีความสุขจัง
ผมรักคุณนะ
ผมกำลังไปแล้ว เดี๋ยวรีบตรงไปหาเลย
รอก่อนนะ แค่ชั่วโมงครึ่งก็ถึงแล้ว
ผมช็อกมากนะ ด้วยประวัติเขาแล้ว
และเท่าที่เขายอมรับในความชั่วของตัวเองเนี่ย
แต่เขากลับได้รับโทษน้อยที่สุดในคดีนี้เลย
ทำไมล่ะ
ก็เพราะเขาร่วมมือกับรัฐบาลไง
ฉับพลันทันใด
มันก็สร้างรัศมีว่าใครบางคน คู่ควรให้ได้รับการปฏิบัติต่างออกไป
ไม่ต้องติดคุก
ท่านรักคุณแหละ
เทียบกับของซอร์บีแล้ว ก็เหมือนกลางวันกับกลางคืนเลย
เขาอาจโดนโทษได้ 175 ปีเลยนะ
สำหรับผู้ที่ให้ความร่วมมือนี่ เมื่อคุณให้อภัยโทษเขาหมด
คุณลดโทษจาก 20 ปีจนเหลือศูนย์ คุณได้ส่งสารอะไรออกไปล่ะ
ว่าคนเราไม่ควรก่ออาชญากรรมเหรอ หรือว่าครั้งหน้าที่ไปขโมยใคร
ก็ให้แฉคนที่ร่วมมือกับคุณซะ เท่านี้ก็ลอยตัว
หมอนี่มันอาชญากรเต็มขั้น
ผมการันตีได้เลย
จากทั้งสามคนที่โดนตัดสินโทษในคดีนี้
คนที่น่าจะไปลงเอยในศาลอาญาอีก ก็คือเรย์ ทราปานีเนี่ยแหละ
และไม่ใช่ศาลแพ่งด้วย มันจะเป็นความผิดทางอาญา
ใช่ ให้ตายสิ
- โอ้ - ตายละ
ไงที่รัก
- ลูกเป็นยังไงบ้าง ที่รัก - คุณอยู่ไหนน่ะ
อีก 20 นาทีถึง 30 นาทีแหละ เดี๋ยวผมก็ถึงแล้ว
- โอเค - บาย
โถ
ให้ตายสิ นี่มันวันอะไรเนี่ย
ไอ้หนูเลียมตัวน้อย
เขาไม่ร้องไห้ด้วยซ้ำ
เขาเป็นคนเลว
รัฐบาลกล้ามากนะ ที่จะยกย่องเขาว่าเป็นคนดี
เรย์ ทราปานี เพิ่งได้รับตัดสินโทษเมื่อเดือนก่อน
- เหรอครับ - เขาไม่ต้องติดคุก
- รอลงอาญา - จริงเหรอ
ว้าว
- ว้าว เหลือเชื่อเลย - ใช่ครับ
ใช่
มันทำให้ผมหงุดหงิด
ขอเดินได้ไหม ผมจะ… โอเค
โอ้
ให้ตายสิ
คุณคิดว่าเขาเปลี่ยนไปจริงๆ เหรอ
ก็หวังอย่างนั้น แต่นั่นไม่ได้ช่วยให้เขาพ้นผิด จากสิ่งที่เขาเคยทำในอดีต
มัน…
และน่าจะ…
น่าจะยังมีเงินทุนอื่นอีกที่เขายักยอกมาจากคนอื่นๆ
รู้ไหมครับ
เกิดอะไรขึ้นกับเงินของคุณล่ะ
- เราต้องหยุดเรื่องนี้ละ - ใช่
คือซอร์บีควรจะมี… ก่อนเขาจะถูกจับ
มีคนบอกว่าเขามีรถใหม่เป็นโขยง
ผมบอกเอฟบีไอว่ามันยังมีเงินอยู่นะ
พวกเขาแค่ต้องหามันให้เจอ
(ผู้พิพากษาสั่งให้เรย์ จ่ายเงินให้เหยื่อ 2.9 ล้านดอลลาร์)
(สองเดือนหลังการตัดสินโทษ เรย์ซื้อบ้านใหม่)
- คุณซื้อบ้านเหรอ - ใช่
- คุณซื้อได้ยังไง - เงินไง
- ปกติมันเป็นแบบนั้นนี่ - ใช่
มีเงินจ่ายค่าบ้านได้ยังไง เขาซื้อบ้านได้ยังไง
เรย์เหรอ ไปถามเองสิ ผมไม่รู้
เรย์ซื้อบ้านได้ยังไงครับ
เรย์ซื้อบ้าน พ่อตาเขา เป็นเจ้าของร่วมกับภรรยาเขาน่ะ ใช่
ผมไม่รู้จักคนที่อายุไม่ถึง 40 คนไหนซื้อบ้านเลย
พวกเขาแค่แบบ… มี "งานดีๆ" ทำ แล้วก็เอาแต่ทำงาน เอากัน
และอยู่ในอพาร์ตเมนต์ไปชั่วชีวิต
คุณไม่รู้ แบบจู่ๆ ก็มีบ้านขึ้นมา
ทำไมมาบอกฉันตอนนี้ล่ะ เพราะ…
ผมแค่สงสัยว่า…
มันไม่มีคริปโตมูลค่าหลายล้านดอลลาร์ ซ่อนไว้บ้างเหรอ
ฉันก็อยากให้มีนะ เพราะฉันจะถอนออกเป็นเงินสดให้หมด
แล้วย้ายไปไกลๆ จากประเทศบ้าบอนี้ซะ
จริงๆ นะ
พ่อแม่เราเคยซื้อบ้านได้ในราคาแค่สองหมื่น
เก็บเอาไว้ยังงั้น แล้วตอนนี้ก็เป็นเศรษฐี บ้าบอจะตายไป
ฉันพูดมาตั้งแต่แรกแล้ว
ถ้าคุณทำให้เขาดูเหมือนคนสารเลว ฉันจะโกรธมาก
เพราะฉันสาบานต่อพระเจ้าเลย ว่าคุณจะเจอปัญหาใหญ่แน่
ฉันไม่ได้พูดเล่นนะ
คนจะเชื่อได้ยังไงว่าเรย์ไม่มีเงิน หรือซอร์บีไม่มีเงิน
ซอร์บีมีเงินแน่นอน
คุณจะบอกว่าหลังจากทำเงินได้ขนาดนั้น
เขาจะไม่เอาไปซุกไว้ไหนเลยน่ะ
แล้วเพื่อที่ตอนเขาจะได้ออกมาในอีกแปดปี
เขาจะสบายตัวแน่นอนน่ะ
คุณว่าทำไมแฟนเขาถึงยังไม่ทิ้งเขาไปล่ะ
คุณว่ามันไม่มีอะไรแน่เหรอ เธอแค่รักเขาสุดหัวใจงี้
ไม่ได้บอกว่าเธอไม่ได้รักนะ แต่ฉันแค่ไม่รู้ว่ารักไหม
ไม่มีทางที่ซอร์บีจะไม่ซุกเงินไว้ที่อื่น
คุณจะบอกว่าการจะซื้อบ้านสักหลัง มันต้องทำอะไรเทาๆ
หรือมีคนช่วยเหลือ…
- ใช่ - คุณซื้อแล้วนี่
แล้วคุณทำแบบไหนไป
ผมทำอะไรเทาๆ ไง ของแน่
เรื่องราวทั้งหมดมันก็เทาๆ ปะ
นั่นแหละ
(ในเดือนพฤษภาคม ปี 2018 รัฐบาลสหรัฐฯ ยึด อีเธอเรียม 100,000 คอยน์จากเซ็นทราเทค)
(จนถึงสิงหาคม ปี 2023 ยังไม่มีนักลงทุนคนไหนได้รับเงินคืน)
ตอนพวกเขาได้ 100,000 อีเธอร์เรียม
พวกเขาก็เก็บมันไว้
มันเป็นเรื่องของ "เหยื่อ" จริงเหรอ
หรือมันเป็นเรื่องของพาดหัวข่าว การส่งเสริมการตลาดและก็เงินล่ะ
(โรเบิร์ต ฟาร์กัสรับโทษ และถูกปล่อยตัวจากคุกแล้ว)
(แซม " ซอร์บี" ชาร์มายังคงถูกจำคุก โดยยังเหลือโทษอีกแปดปี)
- เรายังไม่ได้รับเงินงวดสุดท้าย - สิบเดือนที่ทำงานหนัก
ใช่ เซ็นทราไม่มีเงิน
แนวคิดพื้นฐานเบื้องหลังคริปโตเคอร์เรนซี
นั่นคือคุณไม่ควรเชื่อใจพวกธนาคารอีกแล้ว
คุณไม่ควรเชื่อใจวอลล์สตรีต
คุณไม่ต้องเชื่อใจสถาบันใดใดเลย
การย้อนแย้งอย่างใหญ่หลวงก็คือ มันสร้างระบบทางการเงินใหม่ขึ้นมา
ที่สอนทุกคนว่าพวกเขาเชื่อใจใครไม่ได้ทั้งนั้น
(ประมาณการว่ามีการลงทุน ในสตาร์ตอัปคริปโตราว 40,000 ล้านดอลลาร์)
(จากการศึกษาพบว่า ร้อยละ 78 นั้นเป็นการหลอกลวง)
(เรย์บอกว่าเขากำลังเริ่มธุรกิจใหม่)
(เสนอเงินกู้ให้ "คนที่จำเป็น" ด้วยดอกเบี้ย 50 เปอร์เซ็นต์)
(เขาเรียกมันว่าเคมบริดจ์แอนด์บราวน์…)
(ตั้งชื่อตามมหาวิทยาลัยอันทรงเกียรติสองแห่ง)
จิตวิญญาณการเป็นผู้ประกอบการของผม จะไม่จางหายไปเพราะความผิด 12 กระทง
(ให้ตายสิ นายดูดีมาก)
(คริปโตลวง)
(แซม "ซอร์บี" ชาร์มาให้คำแถลงต่อไปนี้ ผ่านทนายของเขา)
(คุณชาร์มาปฏิเสธข้อกล่าวอ้างทั้งหลาย)
(จากบุคคลต่างๆ ในสารคดีนี้)
(ในอนาคตอันใกล้ คุณชาร์มา)
(ตั้งตารอที่จะเล่าความจริงและความเป็นมา ของเซ็นทราเทค)
(ทนายความของแซม "ซอร์บี" ชาร์มา โต้แย้งในประเด็นดังต่อไปนี้)
(แซมใช้บัตรเครดิตของไมอามี เอ็กโซติกส์ เพื่อไปท่องเที่ยวส่วนตัวในบาฮามาส)
(แซมปลอมแปลงลายเซ็นของเบิร์ตบนเช็ค)
(แซมปฏิเสธที่จะใช้เงินจากเซ็นทรา ในการจ่ายเงินกู้ของครอบครัวเรย์)
(แซมยังมีเงินจากเซ็นทราอยู่)
คำบรรยายโดย นันทพร อนุชิตดัสกร